text:
Ubuciko bomlomo
Ubuciko bomlomo yinkulumo enobuchwepheshe noma eyingxoxo eyedluliselwa ezizukulwaneni ngezizukulwane ngomlomo, isibonelo izithakazelo,izibongo, izinganekwane njjl. Lokhu kubalulekile ngoba abantu badinga ukwazi ngemvelaphi yabo.Ungasho ukuthi ubuciko bomlomo uhlobo lwenkulumo olusetshenziswa abantu abadala ukuze batshele izingane ngomlando, futhi ungasho ukuthi izingane ziyayisebenzisa lenkulumo ngoba awuvamile ukuthola abantu abadala bephicana. Izibongo zisebenzisa abantu abadala ukuze babingelele noma bahloniphe loyo obongwayo. Ngalokho singasho ukuthi Ubuciko bomlomo benzelwe abantu bonke.
Ubuciko bomlomo bucitha isizungu futhi buyayala buphinde bufundise.Mandulo njengoba bekungekho izinto eziningi zokuzijabulisa, loluhlobo lwenxoxo beludume kakhulu. Ngesikhathi samanje sinomabonakude, nomakhalekhukhwini one-internet. Okhokho bethu bakhule ngayo lenxoxo.


c: text/html

text:
UNdebele uzibophezele ekuletheni ushintsho
2012-10-04 12:03
Cape Town - UNgqongqoshe wezokuHlunyeleliswa kweziMilo uSibusiso Ndebele ufunge wagomela ekushintsheni indlela okuphathwa ngayo imali kulo Mnyango.
"UMnyango uyazazi izinkinga eziphakanyiswe nguMcwaningimabhuku ngakho-ke sinezinhlelo zokushintsha indlela esenza ngayo ukuze kube nendlela ehlukile yokusetshenziswa kwemali," esho esitatimendeni.
UMgcinimabhuku waveza ukuthi kunobudedengu ekusetshenzisweni kwempahla nemali kulo Mnyango.
UNdebele uthi usekwenze "kwacaca bha" ezikhulwini zoMnyango ukuthi ufuna kuliwe nalesi sihlava.
"Sisebenza kanzima kanti futhi siyathemba ukuthi imizamo yethu izothela izithelo ezibonakalayo," esho.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA

robotstxt: allowed

filter: keep


text:
Kushone-17 kuwa ibhilidi eGibhithe
2013-01-16 16:09
Cairo - Okungenani abantu abangu-17 bashonile kwathi abanye abayisishiyagalombili balimala ngesikhathi kuwa ibhilidi elinezitezi ezingu-12, edolobheni lase-Alexandria, eGibhithe, kusho izindaba ze-AFP.
Abantu abaningi kubikwa ukuthi bavaleleke ngaphansi, kanti abatakuli basendaweni yesehlakalo.
Abatakuli bahlenge abantu abayishumi, ngesikhathi kuwa leli bhilidi eliyikhaya emindenini engu-24, kusho isikhulu sezokuphepha.
IGibhithe ihlaselwe yizehlakalo eziningi zokuwa kwamabhilisi, lokhu kuthiwa kungumthelela wokungahleli kahle izinto ngesikhathi kwakhiwa.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Zimkhalele umama obedayisa ngengane yakhe
2012-11-12 10:01
Cape Town - Ugcine eboshiwe owesifazane mayelana nezinsolo zokuthi ubebiza amadoda u-R50 ukuze ezolala nendodakazi yakhe, 13, ngokusho kombiko ngoMsombuluko.
Ngokombiko weDaily Voice lo wesifazane uboshwe ngoLwesihlanu kanti kulindeleke ukuthi avele eNkantolo yeMantshi yase-Atlantis ngasekupheleni kosuku ngoMsombuluko.
Kuvulwe icala lokuhlukumeza ngokocansi ngemuva kokuthi le ngane ibhobokele umngani wayo ngalokhu kuhlukunyezwa.
Umngani ube usebikela uthisha, nobe esehlaba umkhosi emaphoyiseni.
Le ngane ithi yayibukiswa emadodeni emashibhini isebenza njengesigqila socansi.
Kuthiwa umama wayo ubethenga utshwala ngemali ayithola uma le ngane isilale namadoda.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kusalokhu kukubi eKZN ngenxa yemvula
2012-12-11 14:31
Durban - Abantu abayishumi nane sebeshonile njengoba kuqhubeka imvula enamandla ehlasele KwaZulu-Natal, kusho amaphoyisa kamasipala waseThekwini ngoLwesibili.
Okhulumela amaphoyisa u-Eugene Msomi uthi kuwe imikhukhu, abanye bakhukhulwa amanzi ngoMsombuluko ebusuku.
Kushone izingane ezintathu ngesikhathi kukhukhuleka imikhukhu eBayview, naseClaremont.
AbakwaNational Sea Rescue Institute bathe izingane eziyisithupha nomuntu omdala oyedwa banyamalele eMzinto.
Laba kukholakala ukuthi baminze emfuleni, namanje bebengakatholakali.
Okhulumela abakwaNSRI uCraig Lambinon uthi isimo sezulu esingesihle yiso esenza kube nzima ukuthungatha kahle abanyamalele
Abahlali abalinganiselwa ku-300 baseLadysmith, KwaZulu-Natal, balinyalelwe yizindlu ngesikhathi kuwa isichotho.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
I-Sadtu eKZN igxeke ukubulawa kukathisha
2012-12-10 14:02
Durban - Ukubulawa kukathisha ngezinsolo zokufeyilisa ingane abeyifundisa kuyathusa futhi kuwubulwane, kusho iSA Democratic Teachers' Union (Sadtu) KwaZulu-Natal ngoMsombuluko.
"Sishaqeke kakhulu ngalesi senzo. Lokhu kutshengisa ukuthi othisha bethu 'bayinyama' kangakanani ngenxa yokungaqini kwezokuphepha," kusho iSadtu esitatimendeni.
Okhulumela amaphoyisa uLieutenant Colonel Vincent Mdunge ukuqinisekisile ukuthi uMaureen Lucky Khuzwayo, 52, ubulawelwe esikoleni kwaMaphumulo ngoLwesihlanu.
ISadtu ithi uKhuzwayo udutshulwe ekhanda ngoba efeyilise umfundi.
"Ushayasibhamu, okukholakala ukuthi uhlobene nomfundi obozile, ulinde kwaze kwaphuma bonke abazali wase egasela ehhovisi likaKhuzwayo wamdubula esiswini kabili embuza ukuthi umfeyiliseleni lo mfundi," kusho iSadtu.
"Abazibonele bathi lo shayasibhamu ube esehamba waphinde wabuya wadubula uKhuzwayo ekhanda."
- Landela
IzindabaNews24 kuTwitter
- SAPA


text:
Kuvundululwe amathambo kaHess
2011-07-21 13:13
Berlin - Kuvundululwe izinsalela zamathambo kalowo owayeyiphini lika-Adolf Hitler, uRudolf Hess, ethuneni elisedolobheni iBavarain.
Izikhulu zamathuna aseWunsiedel zitshele iThe Associated Press ngoLwesine ukuthi la mathambo avundululwe ngoLwesithathu.
U-Andreas Fabel uthe la mathambo azoshiswa kuthi umlotha wawo usakazwe echibini elingadalulwanga.
UHess waboshwa ngo-1941 esendleleni eya ezingxoxweni zokuthula phakathi kweGermany neBrithani.
Wazilengisa eseneminyaka engu-93 ubudala esejele eliseSpandau.
– "Like" ikhasi lethu ku-Facebook uze ukwazi ukujoyina inkulumo ngolimi lakho.
– Landela IzindabaNews24 kuTwitter.
- Sapa - AP


text:
Kuboshwe othisha ngokulimala komfundi eKZN
2012-03-23 08:32
Johannesburg - Kuboshwe othisha abane KwaZulu-Natal mayelana nokushaya umfundi kanzima ngendlela yokuthi alimale esithweni sakhe sangasese, ngokusho kombiko ngoLwesihlanu.
Okhulumela amaphoyisa uCaptain Thulani Zwane ukuqinisekisile ukuvulwa kwecala lokushaya ngoLwesine, nathi lavulwa ngenyanga eyedlule esiteshini samaphoyisa eNsikeni eMzimkulu, kubika iThe Witness.
Akukacaci kahle ukuthi labo thisha bazovela nini enkantolo.
Lo mfana uthi washaywa imivimbo engu-12 ezinqeni nemithathu esandleni ngoJanuwari, wathi evuka ngakusa wezwa izinhlungu esithweni sangasese.
Udokotela wathola ukuthi izigaxa zegazi zavimba ukuhamba kwegazi nokwadingeka ukuthi lo mfundi ahlinzwe.
UNgqongqoshe wezeMfundo eKZN uSenzo Mchunu uthe uyazi ukuthi izingane zisashaywa ezikoleni, kodwa othisha bakwenza lokho ngokuthanda kwabo.
OweSadtu uLindani Mkhize uthe bamelene nokushywa kwezingane ngenxa yokuthi akukho emthethweni.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
WASHINGTON DC— Umongameli Barack Obama usekhethiwe ukuba akhokhele eleMelika okweminye iminyaka emine elandelayo. Ukubalwa kwezigidi lezigidi zamavoti abantu abavote ngolweSibili kuveza ukuba umongameli usenelise inombolo edingakayo yokuthi unqobile yama Electoral College votes angamakhulu amabili lamatshumi ayisikhombisa-270 ngokuthola angamakhulu amabili lamatshumi ayisikhombisa lanhlanu-275, uMnu Mitt Romney wathola amakhulu amabili lantathu-203.
Lokhu kutsho ukubana kuma states asebaliwe umongameli Obama usenqobile ngoba ethole inengi lamavoti. uMnu Romney ezamile ikakhulu eFlorida leOhio kuthethe isikhathi eside ababili laba lokhe kungutshiki lobhanqa. Ngokunqoba kwakhe eOhio uMongameli Obama uhle wakhokhela wanqoba lanxa kwezinye indawo lokhe kusabalwa amavoti, sokusobala vele ukuthi lanxa angaze anqobe kulezo ndawo uRomney akasanqobi. With many states still reporting results, the final tally of electoral and popular votes is uncertain.


text:
WASHINGTON DC—
Uhulumende uthi semise uhlelo lokuthatha amapulazi abalimi abamhlophe avikelwe yizivumelwano iZimbabwe eyazilobelana lamanye amazwe ezamaBilateral Investment Promotion and Protection Agreements.
Umphathintambo obona ngezomhlabathi lokuhlaliswa kutsha kwabantu uMnu Hebert Murerwa uthi uhulumende uyakuvuma ukuthi ulezikwelede zabalimi abathathela amapulazi kungelambadala eminyakeni esanda kwedlula.
Ngalokho, uthi uhulumende uphakathi kokudinga imali ukuthi ahlawule abalimi laba.
UMongameli Robert Mugabe ubehlezi esithi uhulumende kasoze ahlawulele amapulazi la.
Kulabalimi beNetherlands abangamatshumi amane abathathelwa amapulazi abo bahamba edale leInternational Court for Settlement of Investment Disputes kuminyaka edluleyo becela ukuthi lumthethwandaba ubambe uhulumende ngamandla ukuthi ubahlawule.
Lelidale lavumela isicelo sabo, njalo uhulumende uthi uyavuma ukuthi uyabakweleda izigidi lezigidi zemali.
Kodwa ingcwethi kwezombusazwe uMnu Nkululeko Sibanda uthi kaboni uhulumende eyithola limali.
Ingxoxo LoMnu Nkululeko Sibanda


text:
Umndeni ufuna balengiswe ababulali
2012-12-31 10:29
New Delhi - Umndeni wowesifazane waseNdiya oyisisulu sokudlwengulwa abulawe, uthi angeke ukuthole ukuphumula kuze kuba ababulali baya kwagoqa nyawo.
"Sifuna bonke abasolwa balengiswe, sizokulwela lokho, kuze kube sekupheleni,” kusho umfowabo kamufi etshela abezindaba ze-Indian Express.
Abalisa abayisithupha babhekene namacala okubulala ngemuva kokulutha owesifazane oneminyaka engu-23 ubudala ukuba angene ebhasini eNew Delhi ngoDisemba 16 base beshintshana ngaye bemdlengula ngaphambi kokuba bamphose ngaphandle ibhasi ihamba.
Lona ushonele esibhedlela eSingapore ngoMgqubelo, kwathi ngeSonto walothiswa.
"Kunzima ukwamukela ukuthi akasekho ngempela emhlabeni, angeke ngiphinde ngizwe izwi lakhe, ngeke aphinde angifundele incwadi yesiNgisi," kukhala umfowabo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Azikafiki izincwadi kwezinye izikole eLimpopo
2012-08-17 14:12
Johannesburg - Inhlangano yamalungelo abantu iSection 27 isiyichithe njengamanga imibiko yoMnyango wezeMfundo yokuthi sekuyaphuthulwa ukusatshalaliswa kwezincwadi zesikole eLimpopo.
"Okhulumela uMnyango uPanyaza Lesufi uthe konke "kusemgqeni" eLimpopo. Asicabangi ukuthi lokhu kuyiqiniso," kusho okhulumela le nhlangano uMark Heywood esitatimendeni.
ISection27 ithi isathola imibiko ezikoleni zaseLimpopo ezithi azikazitholi namanje izincwadi.
UHeywood uthe othisha bayasaba ukukhuluma ngodaba lwezincwadi ngenxa yokuthi basatshiswa ngokuthi bazolahlekelwa umsebenzi.
Uthisha ongathandanga ukudalulwa igama ubhalele le nhlangano i-email wfundeka kanje: "Ungqongqoshe wezemfundo weza esifundeni sethu wasisabisa ngokuthi singakhulumi namuntu ngokushoda kwezincwadi uma singathandi ukulahlekelwa yimisebenzi."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Abanye be-ANC kuthiwa bathengela uZuma ivoti
2012-11-26 10:01
Pretoria - Owabe enguNgqongqoshe woMnyango wezeZindlu eGauteng uHumphrey Mmemezi ekanye nabanye, kuthiwa bakhokha izindodla zemali bekhokhela amanye amalungu eqembu kuze bezophakamisa igama likaMengameli Jacob Zuma, ngaphambi kokhetho lwaseMangaung.
Abezindaba zakwa-Independent Newspapers bathi batshelwe ngumthombo wabo othembekile eTshwane, wathi uMeya uKgosientso Ramokgopa usefake isikhalazo ngoMmemezi, kuthiwa uMmemezi ubengekho emhlanganweni ngesikhathi kufakwa isikhalazo ngaye.
IPretoria News ibike ukuthi uMmemezi waphoqeka ukuthi ashiye isikhundla sakhe ngesikhathi kuvela amahlazo athi wasebenzisa budedengu izimali zabakhokhi bentela.
Umthombo lona uqhubeke wathi uRamokgopa, oweseka iPhini likaMengameli uKgalema Motlanthe, uveze negama likaNgqongqoshe woMnyango wezokuPhepha koMphakathi uFaith Mazibuko, wathi naye ungomunye wabakhokha imali bethenga amavoti kaZuma.
I-African National Congress izobamba ukhetho lwezikhundla ngenyanga ezayo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
Usengena kwezokulingisa uSbo da PoetComment on this story
MINENHLE NTOMBELA
USENGENE emkhakheni wokulingisa uSiboniso “Sbo da Poet” Mbutho (23) (osesithombeni) owaziwa ngokuhaya izinkondlo.
Le mbongi encane ezakhele udumo ngezinkondlo isize yakhipha i-albhamu, izobonakala idlala maduze kwifilimu ebizwa, Uhlanga “The Mark”.
Kule filimu uSbo udlala indawo kaKhaba Mkhize okungumfana wesikole ohlangabezana nezigqinamba eziningi ezithikameza impilo yakhe nasondelene nabo.
Sikhuluma nomsunguli wale filimu uMnuz Ndaba kaNgwane uthe ithalente likaSbo lokuhaya izinkondlo laba ngezinye zezizathu ezameza waqoka yena ukuba adlale indawo ehamba phambili.
“Angizisoli neze ngokunikeza uSbo le ndawo. Yebo kuyethusa ukusebenzisa umuntu ongakaze alingise phambilini kodwa ngiyaziqhenya ngomsebenzi omuhle awenzile,” kusho uKa Ngwane.
Le filimu izoqala ukutshengiswa kwiDurban Film Festival kanti iyoze iqale ukudlala ema-cinema uma sekudlule le festival.
USbo obeqala ukulingisi ubonakale ekhululekile kule filimi kuhle kwabalingisi asebeyenze iminyaka le nto.
Uthe uma enikezwa leli thuba lokulingisa akangabazanga, wahlala phezu kwalo njengoba ebona kuyindlela enhle yokuvuleka kwamathuba kulo mkhakha.
Noma engakaze alingise ngaphambili uthi kube lula kuye njengoba ifilimu ubedlala indawo yomuntu ohaya izinkondlo.
“Ngangijabulela ukuzwa ukuthi kuzobe kunoMr Magic (Linda Sibiya) kule filimu ngoba ungumuntu engibukela kuye. Ngiqala ukushutha ngangithukile kodwa ngokuhamba kwesikhathi ngazizwa ngijwayela sengikuthokozela ukulingisa. Ngizimisele ukukhula kulo mkhakha, nginesifiso sokuqhubeka nokulingisa kodwa ngeke ngiyeke ukuba yimbongi,”usho nje.
Le nsizwa ikhiphe icwecwe olunezinkondlo ezingu 18 elithi: Isithombe somshado.
Maduze uzovela ohlelweni lokuqala lukaZanele LaMbokazi Nkambule, iKhwezela/Rekindle kuSABC 1.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Kuboshwe isikhulu ngokugwazisa
2013-01-30 16:36
Johannesburg - Isikhulu eMnyangweni wezeMvelo eLimpopo, sivele ngaphambi kweNkantolo yeMantshi eModimolle, mayelana necala lokugwazisa.
Uphiko loKlebe lukhiphe lo mbiko ngoLwesithathu.
UMabel Baloyi, 31, uzobuyela enkantolo mhlaka-20 Febhuwari, kusho okhulumela uphiko uCaptain Paul Ramaloko.
Kuthiwa lona ubefuna ukugwazelwa ngusomabhizinisi osebenza ukuhambisela uMnyango amaphepha, umsolwa uboshwe ngoLwesibili.
Uboshwe ngesikhathi ethi ulande imali yokugwazisa, engu-40 000.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Kuphangwe abebeyokhipha imali ebhange
2013-02-07 07:42
Johannesburg - Kuboshwe indoda e-Alexandra kulandela ukuthi abesifazane ababili behlaselwe bagetshengwa u-R6 000, kusho amaphoyisa kaMasipala waseGoli.
UChief Superintendent Wayne Minnaar uthe laba besifazane bathathe itekisi ngemuva kokuyokhipha imali ebhange.
“Le tekisi ibe isilandelwa yimoto yohlobo lweToyota Corolla ihamba abasolwa abathathu. Bathe behla laba besifazane, omunye wabasolwa wahlwitha isikhwama ebesinemali," esho.
Kube sekwaziswa amaphoyisa nakwazile ukubopha umsolwa oyedwa.
“Amaphoyisa athole isibhamu esingekho emthethweni, kanti kusathungathwa abanye abasolwa ababili abakwazile ukubaleka nemali," esho.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Udlame luphazamise umhlangano we-ANC
2011-12-14 09:49
East Longon - Kulimale abantu abangu-7 ngesikhathi kusuka uthuthuva emhlanganweni we-ANC obuseMthatha, e-Eastern Cape, ngempelasonto.
I-Dispatch Online ibike ukuthi kubenokuhilizisana phakathi kwamaqembu amabili e-ANC ayizimbangi ngokuthi ubani obemele igatsha leward emhlanganweni ngeSonto ntambama.
Womabili lamaqembu abethi amele iward.
Onogada bazamile ukuxazulula impi.
Amanye amalungu aqhumise izibhamu, kanti amanye amalungu ashawa. Abalimele bayiswe ezibhedlela iMthatha General neNelson Mandela Academic.
U-Archie Mayekiso, ongunobhala welinye lalawamaqembu, uthe umsindo usuke ngesikhathi amalungu elinye eqembu ezama ukuthatha amafomu obulungu ngenkani, ukuze bakwazi ukungena emhlanganweni.
UNkululeko Gili, ongusihlalo weqembu elinqatshelwe ukuba bangene emhlanganweni, uthi kugingeke ukuthi umhlangano uhlehliswe ngenxa yodlame.
UMayekiso uthe iqembu likaGili alakhiwe amalungu e-ANC kodwa lakhiwe amalungu enhlangano okuthiwa iCivil Alliance of SA.
– "Like" ikhasi lethu ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter (@IzindabaNews24).
- SAPA


text:
Isangoma sishade ingane ena-13
2013-01-31 12:04
Johannesburg - Uhulumeni uthukile ngomshado obe phakathi kwesangoma thizeni saseLimpopo, esishade nengane ekuhlaza cwe, kusho umbiko wangoLwesithathu.
"Izenzo ezifuze lezi angeke zavumeleka, izingane zinelungelo lokunakekelwa, zivikelwe bese zifundiswa kunjalo zikhulele emakhaya aqotho," kusho okhulumela uhulumeni uPhumla Williams.
Iphephandaba iSowetan libike lathi isangoma esineminyaka engu-57 ubudala, sishade nengane eneminyaka engu-13 ubudala, enesifo sokuwa.
Indoda kuthiwa ishade nengane ithi izoyelapha kalula isifo sayo, uma iseduze.
Umama wengane uthi isangoma beselapha indodakazi yakhe, isikhathi esiyiminyaka emibili edlule, futhi yalulama ngendlela.
Uthi isangoma samtshela ukuthi abaphansi bafuna ahlale nengane ayigade, ngalokho ucela ukuyiganisa.
"Akukho esasingakwenza, saphoqeleka ukuthi sibaganise, ngoba besifuna ingane icebe. Samukela ilobolo lika-R5 000."
Umbiko wephephandaba uthi isangoma lesi saboshwa mhlaka-23 Januwari, ngemuva kokuthi sibikwe yilungu lomphakathi, ngobudlelwano baso nengane.
Icala labe selilhlehliswa ngesikhathi umndeni ukhetha ukubaganisa.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
'IMangaung ingase ibuyise isithunzi seqembu'
2012-10-29 10:03
Johannesburg - IPhini likaMengameli wezwe uKgalema Motlanthe uthi ukholwa wukuthi inkomfa ye-African National Congress ezobanjwa ngenyanga kaDisemba, eMangaung, izosiza ukubuyisa isithunzi seqembu esithanda ukushabalala kubantu.
"I-ANC kumele iqhubeke nokumela okuyiqiniso, iphinde ihole abantu ngendlela," kusho umbiko wephephandaba iBusiness Day, ocaphune inkulumo kaMotlanthe la khona eveze ukuthi iMangaung ingase ibe yigxathu elizosiza iqembu.
UMotlanthe uveze ukuthi abantu abaningi kanjalo nezinhlaka ezahlukene, balindele ukubona ukuthi inkomfa yeqembu izoza naziphi izinhlelo ezizosiza umnotho kanjalo nemigomo.
Enkulumweni yakhe uveze ukuthi abantu basebenzisa nanoma yini esemehlweni abo, ukukala ukusebenza kweqembu.
"Azingakanani izinto abazibhekayo, bakhuluma kanje: " Uma behluleka ukuhambisa izincwadi zabafundi bazokwazi kanjani ukwenza ezinye izinto ezithe ukuba nzinyana kuna lokhu?"
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
Ungeniswe esibhedlela uMubarak
2012-12-20 10:20
Cairo - Isikhulu sezokuphepha e-Egypt sesiveze ukuthi umengameli owakhishwa ngendluzula esikhundleni uHosni Mubarak ungeniswe esibhedlela sezombutho wezempi, kulandela ukuthi eshelele washayeka kabi ekhanda nasesifubeni ejele.
Sekube nemibiko eminingi eshayisanayo ngempilo yalo mholi, 84, nowagwetshwa udilikajele ngoJune ngokuhluleka ukugwema ukubulawa kwamakhulu abantu ngesikhathi kuvukelwa uMbuso ngonyaka ofile.
Ungumengameli wokuqala ngqa wezwe lama-Arab ukuba agwetshwe.
UGeneral Mohammed Ibrahim, noyiSekela likaNgqongqoshe wezangaPhakathi, uthe uMubarak uzobuyiselwa ejele ngemuva kokwelashwa.
UMubarak kuthiwa uwe egumbini lokugezela ngoMgqibelo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
USexwale kuthiwa akangenelele kolwaseLenasia
2012-11-22 14:03
Johannesburg - IKhabhinethi seliyalele uNgqongqoshe woMnyango wezokuHlaliswa kwaBantu uTokyo
Sexwale lathi akasebenzisane nohulumeni waseGauteng kulungiswe udaba lwabahlali baseLenasia.
"IKhabhinethi liyalele ungqongqoshe ukuthi akasebenzisane nohulumeni waseGauteng," kusho uNgqongqoshe wabesiFazane, iziNgane naBantu abaphila nokuKhubazeka uLulu
Xingwana.
"IKhabhinethi lizwelana kakhulu nabantu ababhidlizelwe izindlu zabo balahlekelwa yizimali zabo, linqume ukuthi ungqongqoshe angenelele kuqinisekiswe ukuthi konke okuzokwenzeka kusukela manje kuyahambisana nomthetho."
Uhulumeni waseGauteng waqala uhlelo lokubhidliza izindlu zabahlali baseLenasia, ekuthiwa bazakha emhlabeni owathengiswa ngokungemthetho.
Zilanganiselwa ku-50 izindlu ezibhidliziwe, uhulumeni uhlela ukubhidliza ezinye ezingu-113.
Abahlali bathi umhlaba abakhe kuwo bawuthenga ngemali esukela ku-R2500 iya ku-R95 000, laba banikezwa amatayitela omgunyathi.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
ayikakangeni kahle emakethe i-kugaComment on this story
KUZOMELE bazibambe ziqine kwa Ford uma bezimisele ngokuthi iKuga okuseyimoto entsha yakhona ingene ngokugcwele emakethe yezimoto. Lokhu ngikusho ngoba sekunezinyanga beyethulile kodwa akubonakali mnyakazo otheni ngayo emakethe, esikhundleni salokho kubonakala kuhamba kakhulu iFord Ranger. Noma kunjalo kodwa iKuga imoto “emnandi” emgwaqeni. Okubuye kwengeze lokho ukuthi le moto ine Intelligent' AWD.
Injini yayo ingu 2.5-litre Duratec Turboisebenzisa upetrol.
Le njini ikhiqiza amandla afinyelela ku 147kW kanye ne torque engu 320Nm. IFord Kuga iyi All-wheel Drive (AWD), kodwa kwa Ford bazishaya isifuba ngokuthi abagcinanga nje kuphela ngokwakha imoto ephakeme, kodwa babuye bafaka nesitayela kuyo.
Isikhulu sezokukhangisa kwa Ford uGavin Golightly, uthi le moto yabo ayidlile nje kuphela ngobuhle kodwa iwubuthebelele, ithembekile nasemgwaqeni.
Ubuchwepheshe be intelligent AWD busebenzisa kakhulu amasondo angemuva ukuqhwanda ngaleyo ndlela imoto ikwazi ukonga upetrol.
IKuga izotholakala kuphela ngenjini engu 2.5-litre Duratec Turbo esebenzisa upetrol kanye ne Durashift 5-tronic ezishintshayo.
Ijubane eliphezulu lale moto lingu 202 km/h, kanti ngebanga elingu 100 km iyakwazi ukusebenzisa upetrol ongu 10.3 wamalitha.
Ziningi izinto ezenza iKuga ihluke kwezinye izimoto ezisesigabeni sayo njengamalambu ayo, indlela okwakhiwe ngayo ibhonethi yayo ongafunga ukuthi yakhelwe khona emotweni, amapayipi amabili angemuva.
IKUGA KWEZOKUPHEPHA
Njengezinye izimoto zakwa Ford nayo iKuga ayisalanga ngaphandle ekutheni baqinise kakhulu kwezokuphepha kuyo ngoba bheka nje iphuma nama-disc brakes ukuqinisekisa ukuthi uma umshayeli efaka amabhuleki ibamba ngqi.
Okunye abakwengezile kwezokuphepha i-Anti-lock Braking System (ABS) ehambisana ne-Electronic Brakeforce Distribution (EBD), i- Electronic Stability Programme (ESP) ene Anti Rollover Mitigation (ARM) kanye ne Electronic Brake Assist (EBA). Abazange nje baqinise kwezokuphepha kuphela, kodwa nobuchwepheshe besimanje njengebhathini lokudumisa ovele ulichofoze nje, kanjalo ne-cruise control ne-Bluetooth.
Njengoba kuzongena ubusika nje kulabo abazobe behamba nge Kuga bazowezwa ngendaba amakhaza ngoba izihlalo zangaphambili ziyakwazi ukuthi zifudunyezwe ngokucindezela nje inkinobho. Yonke into isebenza ngogesi kule moto.
Ama-wiper akudingi ukuthi uze uwashaye uma liqala ukuna izulu ngoba ayazisebenzela njengoba anama sensa, iphuma ne air conditioning, kanye nama sensa okupaka ngemuva kodwa atholakala kuphela kwiKuga yohlobo lwe-Titanium.
IZINTO EZITHOLAKALA KUYO NGOKWENGEZA IMALI
Ungakwazi ukuyithola namasondo angu 17 inch ahambisana nerimi lakwa Ford, kanye nokhakhayi okwazi ukuthi ubone isibhakabhaka uphakathi emotweni ipanoramic glass roof etholakala kuphela kwi Titanium. Iphuma ne warranty yeminyaka emine emuva kuka 120 000 km kanye ne-service plan yeminyaka emine emuva kuka 120 000km. Akugcini lapho kodwa kukhona ne-roadside assistance esiza kakhulu uma wehlelwe inkinga usendleleni ngoba uyakwazi ukuthola usizo lokuthi imoto ilungiswe noma idonswe uma kungaphezu kwamandla. Lolu sizo luba ngolweminyaka emithathu kuphela.
AMANANI
Kuga 2.5 Turbo Trend AWD Auto R375 000
Kuga 2.5 TurboTitanium AWD Auto R395 000
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Ulahlwe elokubulala usana lwakhe
2012-11-21 08:33
Cape Town - Owesifazane waseKapa ulahlwe yicala lokubulala usana lwakhe obelusanda kuzalwa nokufihla ukushona kwalo, kusho umbiko weCape Argus ngoLwesithathu.
ULumka Jordan uvumile eNkantolo eNkulu yaseWestern Cape ukuthi wabulala usana lwakhe lomfana ngokulunquma ikhanda ngesikhali esicijile okhakhayini.
Uthi wase elulahla lapho kuntshingwa khona udoti ePhilippi.
Isinqumo ngaleli cala sikhishwe ngoLwesibili.
Ngokombiko, lolu daba luzoqala ngoDisemba 6 ukuze kuqale amalungiselelo esigwebo.
Ummeli wowesifazane uzokwethula umbiko kadokotela wezengqondo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
UNaima ufike ngezinkani kwi-Afro-jazzComment on this story
SIZWE BLOSE
KUBUKEKA sengathi izobhingcisela nxanye iningi labaculi intokazi yaseBhomela, ePort Shepstone ecula i-afro jazz.
ULungile “Naima” Khumalo (23) (osesithombeni), ikhono lakhe elifaniswa nelentokazi eshisa izikhotha uZahara, uthi uqale ukucula esontweni kodwa lwakhula kakhulu esefunda amabanga aphezulu, eNgwemabala High.
“Ngithe uma ngijoyina ikwaya yakulesi sikole ngathola kuculwa amaculo ajwayelekile, ngibe sengibabhalela amaculo okwagcina kuculwa wona,” kuchaza uNaima.
Uthi ngemuva kokuqeda ibanga leshumi ube esengenela inhlolokhono yabaculi bendawo okwakumele bacule kuGu Jazz Festival, nalapho agila khona izimanga ngokuthi anqobe, kwagcine kuqokwe yena enqwabeni yabantu ababezozama inhlanhla.
Uthi into eyenza izinto zakhe zashesha kakhulu ngukusebenzisana okuhle nabahleli boGu Jazz Festival, athe uma kuhambe kahle konke angagcina ebonakala esiteji eshaya izingoma ezimbili noma ezintathu ezizophuma kwi albhamu yakhe entsha, kule festiveli ezoba ngoJuni 23, ePort Shepstone.
UNaima uthi yize ecula i-afro jazz kodwa uyakwazi ukucula nezinye zezinhlobo zomculo.
Uthi i-albhamu yakhe ingase iphume ngo-Agasti kodwa abantu bazoqala ukuzwa enye ingoma ekule albhamu ngoJulayi.
“I-albhamu yami iphekwa ngabantu abahlonishwayo endimeni yomculo engingabala kubona uMondli Ngcobo, Manqoba Mntungwa, Robbie Malinga (odidiyele i-albhamu kaZahara) noMjalifa Thebe. Kunezingoma engizozicula noNtando noZakes Bantwini kuyona le albhamu,” kusho le ntokazi.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Kubulawe isalukazi e-PE
2012-11-06 14:02
Johannesburg - Owesifazane oneminyaka engu-93 ubudala, utholakale ebulewe efulethini lakhe elisePort Elizabeth, kusho amaphoyisa ase-Eastern Cape ngoLwesibili.
"Ugogo lona ubehlala yedwa efulethini lakhe, isidumbu sakhe sitholwe ngumsebenzi wasendlini ngoMsombuluko," kusho okhulumela amaphoyisa uCaptain Sandra Janse van Rensburg.
Ugogo lona nguMarjory Uren, kukholakala ukuthi ushaywe ekhanda ngokuthile okuqinile, akwebiwanga lutho.
Ukubulawa kukagogo kwenza sifinyelele kwabathathu isibalo sabantu abadala asebebulewe kulesi sifundazwe kusukela ngoLwesine, kusho uJanse van Rensburg.
Omunye ugogo wahlaselwa ngommese wabulwa esemzini wakhe oseGwabeni, ngoMgqibelo, lona ubeneminyaka engu-82 ubudala.
Kwesinye isehlakalo kubulawe ugogo oneminyaka engu-83 ubudala, ushonele esibhedlela sakwaCentane ngoLwesine, ebulawa wabe esolwa ngokuthakatha.
UNgqongqoshe woMnyango wezokuHlaliswa kwaBantu uHelen Sauls-August uthe lezi zehlakalo azinambitheki futhi azixoleleki.
– Landela IzindabaNews24 kuTwitter
(@IzindabaNews24).
- SAPA


text:
Alukho uqhekeko ku-ANC - Gigaba
2012-11-13 12:02
Johannesburg - Ukuphambana kwemibono akusilo uphawu loqhekeko eqenjini elibusayo i-African National Congress, kusho uNgqongqoshe woMnyango wezamaBhizinisi oMphakathi uMalusi Gigaba, ngoLwesibili.
"Alukho uqhekeko olukhona eqenjini...ukungaziphathi kahle kwamalungu akusilo uphawu olungasetshenziswa kuthiwe lukhomba uqhekeko."
"Amahlongandlebe afanelwe wumgqomo kadoti kanti ukuphambana kwemibono yinto nje eyejwayelekile futhi ekhombisa ukuthi umbutho uyaphila...kuphambana nje imibono kulabo abakholwa wukuthi kunabathize abangenza kangcono nalabo abathokozela abavele bakhona kwamanje," kuchaza uGigaba.
Ungqongqoshe uthi ukholwa wukuthi ukushuba kwemimoya nokuphambana kwemibono kuzosiza iqembu ekutheni lizinze bese libhekana nezingqinamba ezikhona ngaphakathi.
UGigaba uthe indaba yobuholi be-ANC iwuhlelo lwentando yeningi, wathi uyakuthokozela ukuba yingxenye yeqembu, uthi akukhathaleki ukuthi ufakwe kusiphi isikhundla.
Ngenyanga ezayo, iqembu lizobamba ukhukhulelangoqo womhlangano wokuqokwa kobuholi, eMangaung.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
Amathemba ngesasemapulazini
2013-01-11 09:00
Cape Town - Abasemapulazi eWestern Cape bangase bafinyelele esivumelwaneni samaholo nenyunyana emele abasebenzi, lokhu kungase kuqede isiteleka esinodlame esiqhubekayo, kusho umbiko.
USihlalo weCape Orchard Group, uGerhard de Kock, omele amapulazi angu-12 eHex River Valley, eDe Doorns utshele abezindaba zakwaSABC wathi babambe umhlangano nabanye abanikazi bamapulazi.
"Abanikazi bamapulazi esibamemile bathe bazimisele ngokuthi kukhulunywe ngodaba oluthinta amaholo abasebenzi.”
NgoLwesine, kudingakale ukuthi amaphoyise asebenzise ithangi lamanzi, kanjalo nezinhlamvu zenjoloba, ukuzama ukuhlakaza isixuku esinodlame.
Abasebenzi bafuna ukwenyusela amaholo asuke ku-R69 aye ku-R150 ngosuku.
UNobhala wenyunyana iBawsi Agricultural Workers' Union of SA uNosey Pieterse, uthi balinganiselwa ku-6000 basebenzi abangene esitelekeni eDe Doorns.
Imigwaqo eminingi kudingakale ukuthi ivalwe njengoba bekuqhubeka isiteleka.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- Finance24


text:
Kwesule obephenya ngokuthengwa kwezikhali
2013-01-17 16:33
Johannesburg - Ukusula esikhundleni komunye wabaphenyi, kuqubule imibuzo ngokusebenza kweKhomishana kaSeriti eqhuba uphenyo ngodaba lokuthengwa kwezikhala okungundabamlonyeni.
UNorman Moabi ongummeli nowabe eyinhloko yamaJaji ePitoli, uhambise incwadi yokwesula esikhundleni, ekhalaza ngokuthi uphenyo aluvulelekile ngokwanele, kusho umbiko wephephandaba iBeeld.
UMoabi ubhale incwadi eqondiswe kuJaji uWillie Seriti, ethi uyasula esikhundleni ngenxa yokuthi akasenakho ukuyethemba ikhomishana.
"Ngajoyina ikhomishana ngoba ngifuna ukusebenza ngokwethembeka nokuzinikela. Angeke ngakwazi ukuthula ngenze sengathi angiboni ukuthi yini eqhubekayo ngaphakathi kwikhomishana.”
Ngokusho kukaMoabi, uSeriti uphethe ikhomishana ngesandla sensimbi futhi uguqula amaqiniso.
UMoabi, walile ukuphawula ngesikhathi ethintwa yiphephandaba.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Amavukelambuso aseDRC ezingxoxweni nohulumeni
2012-12-13 07:30
Kampala - Izihonga zaseDemocratic Republic of Congo, i-M23, zizoba nezingxoxo zokuthula nezithunywa zikahulumeni njengoba zombili lezi zinhlaka zizimisele ngokuthola isisombululo.
“Asizange sihlangane namhlanje njengoba izinhlaka ezithintekayo bezizilungiselela izingxoxo," kusho okhulumela i-M23 uBertrand Bisimwa.
“Uhulumeni uyazilungiselela njengoba nathi senze njalo, kunemiqulu esiyilungisayo."
Lezi zingxoxo, ezivulwe eKampala ngeSonto, ezakamuva ukuzama ukuxazulula indaba yodlame oselukhiphe izinkulungwane zabantu emakhaya azo esifundazweni iNorth Kivu.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Sicela ukubekezela kubalandeli - Daniels
2012-11-09 10:01
Johannesburg - Umdlali weMamelodi Sundowns uClayton Daniels usecele labo adlala nabo ukuthi babhukule njengamasosha ukuze basuke emsileni wohlu lwamaqembu eligi.
AmaBrazilians asemsileni kulandela ukuguqiswa yi-Orlando Pirates ngo 3-1 ngoLwesithathu ebusuku, kanti nengcindezi iyakhula kumqeqeshi uJohan Neeskens nabadlali bakhe ukuthi baphendule amatafula.
IDowns izobhekana ne-University of Pretoria ngempelasonto, kanti uDaniels uthi lesi yisikhathi sokuthi abadlali bayazi into abayiqashelwa.
“Kuningi esikulungisayo njengeqembu," esho etshela iKickOff.com.
“Asililahlile ithemba, vele asizange sivele sibe yiqembu elingenzi kahle ngokuphazima kweso. Ukuthi nje asikho efomini ekahle kanti lokho kuyenzeka kuwona wonke amaqembu emhlabeni."
UDaniels unezezele ngokuthi abadlali bezwa ubuhlungu obufanayo nobuzwiwa abalandeli, wathembisa ngokuthi bazokwenza kangcono.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Uzofungiswa njengomengameli u-Ouattara
2011-05-20 11:58
Yamoussoukro - Kulindeleke ukuthi afungiswe njengoMengameli wase-Ivory Coast u-Alassane Ouattara ngoMgqibelo, nothemba ukubumba leliya lizwe emuva kwesiphithiphithi esike saba khona ngesikhathi lowo obengumengameli, uLaurent Gbagbo, engafuni ukwehla emandleni.
Lo mcimbi uzoba ngezithuba zawo-10:30 ekuseni, enhlokodolobha yezombusazwe iYamoussoukro, nokuyisigodi lapho kuzalelwa khona uFelix Houphouet-Boigny, nowashona ngonyaka ka-1993 emuva kokubusa leliya lizwe iminyaka engu-33.
U-Ouattara wayenguNdunankulu wakhe kusukela ngo-1990 kuya ku-1993.
Ngokwekomiti elihlelayo, kulindeleke abaholi bamazwe abangu-23 ukuthi bathamele lo mcimbi ozoba seYamoussoukro, beholwa uMengameli waseFrance, uNicolas Sarkozy.
- Sapa - AFP


text:
Isibhedlela samshiya isitho sangasese silenga
2012-08-01 12:06
Johannesburg - Owesifazane wasePitoli uthi wathuka kwaphela nasozwaneni ngesikhathi ethola ukuthi “amazambane” omyeni wakhe angaphandle kwezikhwama, osukwini olulodwa ngemuva kokuthi ededelwe esibhedlela.
Iphephandaba iPretoria News ibike ukuthi uPaulos Vilakazi, 70, washona ngemuva kwezinsukwana ededelwe esibhedlela.
Umndeni ugxeka amanesi asesibhedlela iKalafong Hospital, umndeni uthi uVilakazi wadedelwa enesilonda esingapholile esithweni sakhe sangasese, ngemuva kokuthi ekade ehlinzelwe umdlavuza.
“Vele ekugcineni wayezoshona ngoba wase ekhulile kodwa kwakungamele afe ngenxa yobudedengu bamanesi,” kusho umfelokazi uHazel Vilakazi.
Umbiko wephephandaba uthe uVilakazi wawa ngaphambi kokuthi adedelwe esibhedlela, amanesi atshela unkosikazi ukuthi akamnakekele yena amgeze isilonda.
Isibhedlela asitholakalanga ukuthi siziphendulele ngalezi zinsolo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News 24


text:
Ugada abazukulu unina ‘eyobhenga’Comment on this story
BAWINILE NGCOBO
USEFISA ukuthi bathathwe ngabezenhlalakahle abazukulu bakhe ababili owesilisa waseNtuzuma ovele ashiywe yindodakazi yakhe nabo esuke “iyozibhengela” ize ibuye uma isithanda.
UMnuz Jabulani Cwera (47) odla amaphilisi okulapha inhliziyo njengoba ahlinzwa, uthi usefisa abazukulu bakhe, owentombazane onezinyanga eziyisishiyagalombili nowomfana oneminyaka emine ukuthi bathathwe ngabezenhlalakahle ukuze bakhule kahle.
UCwera uze waya emaphoyiseni aseNtuzuma efuna usizo ngoba ekhala ngokuthi indodakazi yakhe, eneminyaka engu-23 ivele ishiye lezi zingane noma amasonto amathathu kungaziwa ukuthi ikuphi, ahlale nazo aziphiphe azenzele konke ebe evele naye ezigulela.
“Ngihlukumezekile ngalezi zingane zomntanami, ngiyazithanda kodwa anginawo amandla okuzigada njengoba nami ngidla amaphilisi. Kungcono ukube kusakhona umama wami ngoba ngabe zinomuntu ozinakekelayo, manje nami angisenamuntu,” echaza.
Uthe indodakazi yakhe uma ibuya ivele iqambe amanga ithi kade isebenza, ingaphethe mali, iyifune kuye kodwa ebe ezwa ukuthi iyazingcebelekela ePhoyinti, isebumnandini.
“Kumele ngipatanise ngemali yami yempesheni yena uhola imali yeqolo kodwa izingane akazenzeli lutho. Angisakwazi nokuyozibambela amatoho manje ngigade lezi zingane. Noma ngingaziyisa e-creche angazi izophumaphi imali yokuzikhokhela,” kuchaza uCwera.
Uthe okubuhlungu akazi nokuthi kukuphi emakubo alezi zingane, ngoba indodakazi yakhe yafike yakhulelwa eyokuqala yayilaxaza kuye, ilokhu inyamalala.
UCwera uthe ize yabuya isikhulelwe ingane yesibili.
NgoLwesibili unikele esiteshini samaphoyisa eNtuzuma eyocela usizo lokuxhunyaniswa nosonhlalakahle bakwaMashu, kwa-E, okuthe uma amaphoyisa ebafonela ngehora lokuqala emini bathi akafike ngakusasa ngoba sebeyavala.
Omakhelwane bathi kubuhlungu okwenzeka kuCwera ngoba kwesinye isikhathi baze nabo bamlekelele kulezi zingane aseshiywe nazo.
Bathi njengoba egula nje futhi ewumuntu wesilisa akakwazi ukugada izingane ezincane kangaka, nabo babona ukuthi lezi zingane azivele zithathwe osonhlalakahle, unina aphucwe imali yeqolo.
Unina walezi zingane, uthe ubesebenza eThekwini njengoba bekunombukiso wezimoto iTopGear.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Kulimale iziboshwa ejele eFree State
2013-01-08 07:27
Bloemfontein - Zilinganiselwa ku-50 iziboshwa ezithole ukulimala ngesikhathi zinyathelana ejele iGroenpunt Prison, eseDeneysville, eFree State.
Isibhudubhudu siqubuke ngesikhathi kutheleka amaphoyisa ngoLwesibili ekuseni, kulandela isehlakalo sangoMsombuluko ebusuku, sokushiswa kwejele, ekuthiwa kwenziwe ngezinye iziboshwa.
Okhulumela amaphoyisa uConstable Peter Kareli, utshele abezindaba zeSapa wathi isimo sigcine sinokuthula.
"Sizobuyela emuva ukuyophenya ukuthi yini ebidale kube khona isiphithiphithi."
UKareli uthe abasebenzi abahlanu nabo bathole ukulimala okungatheni.
Abezindaba zakwa-SABC babike bathi bayisishiyagalolunye abasebenzi abalimalille, bathi isiphithiphithi siqale ngesikhathi iziboshwa ezibalelwa ku-228, zizama ukuvimba amaphoyisa ekutheni angene ngaphakathi ezindlwini zazo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
From Community Memory
Izithakazelo zakwaMaphumulo
Maphumulo,
Mashimane!
Zulu,
Mashiyane,
Zikode
Zukuzela wen' owehla ngomzungulu wasala wabola.
Mina ngidabuka endaweni yakwaThoyane esigodini saseNtukwini kwaHwayi, eHlanzeni. Ubaba ongizalayo nguSthembile wakwa Maphumulo, umama wami nguMakhosi Njapha oshadele kaMaphumulo.
Umkhulu wami ozala ubaba nguDoshi Maphumulo (Jazi lemfene). Umkhulu wami wayenesithembu, okhulu bami kwakungu MaSibisi kanye no MaMbutho. Umkhulu wami wayezalwa nguSindile (Nomabhayi wezintombi). Ukhulu wendoda waye namakhosikazi amabili, kwakungu KaMangazi (Mabhushula) beno MaKhomo (Masilwane).
Ukhokho wami ngu Mlenze, unkosikazi wakhe kwakungu MaMfenya, yena ukhokho wayengenaso isithembu kanti futhi waye ngenazo izidlaliso waye nezibongelo kuphela. Wayethakazelwa kanje
Usitho senkukhu
Usbumbu uyanika owanikela ngobhatata kaQumbu,
Usgubhu manzozwane,
Nkabi zegeja.
Ukhokho wokhokho kwakungu Gxathu owagxathula abanye ogxathu. Unkosikazi wakhe kwaku ngu MaShazi intokazi yakwa Ndoshi.
Umndeni wakuboka Mama kwaNjapha
Kubo kamama wami uMakhosi Njapha, yena wazalelwa endaweni yase Adams Mission ezalwa ngu Gladness Volontiya Njapha, okungukhulu wami. UGladness wazalwa ngu Obed L Njapha beno Mina Basolani Mqadi. U Obed yena ezalwa nguMabhakabhu endaweni yase Mbumbulu enkosini yakwa Makhanya. Izithakazelo zakwa Njapha zithi,
Njapha!
Sodubo!
Vabaza kamavela
Wena wako Mthunduluka kaNobanda
Abehla ngesisulu behl' osuthu.
Manje ngokokuhla sihlala eFolweni nomama nobaba, abafowethu ababili kanye nodadewethu oyedwa. Mina ngazalelwa eNtukwini sasuka lapho sengineminyaka eyisihlanu. Sahlala e Adams lapho sasihlala khona nomndeni wasekhaya, leyo ndawo sasiyitholelwe ngumama. Ngesikhathi sihlala e Adams kwakusa yimina ngedwa ingane ngalandelwa nguThembeka udadewethu. Sasuka e Adams saya kohlala eSouth Gate ngo 2000 lapho sasihlala emqashweni. Umama waphelelwa ngumsebenzi kwasebenza ubaba kuphela kwacaca ukuthi kufanele sithole enye indawo ngoba imali yokukhokha yayisincane.
Sasuka eSouth Gate lapho esasiqashe khona sahlala endaweni yaseFolweni lapho sisahlala khona emzini owawakhiwe ngubaba ewakhela umama. Sabuyela eFolweni ngo 2005. Sihlala nomama, ubaba, udadewethu uThembeka owazalwa ngo 1998, bese kuba uZotha olama uThembeka owazalwa ngo 2000, uZotha yena alanywe nguNqubeko, yena wazalwa ngo 2007.
Thina ekhaya siwumndeni omkhulu uma sengibala obaba bonke basekhaya kwaMaphumulo. Wonke amakhehla nezalukazi sebashona. Umuzi wasekhaya kaMashimane uphethwe obaba bami kuphela. Into eyenza ukuthi ekhaya kube umuzi omkhulu yingoba amakhehla akithi kwaMashimane amaningi ayenesithembu.
English Summary
Maphumulo Family
We are originally from Ntukwini. My father's name is S'thembile Maphumulo and my mother's name is Makhosi Njapha. My grandfather is Doshi Maphumulo. He was a polygamist his wives were MaSibisi and KaMaMbutho. My grandfather's father was Sindile and he was also a polygamists. His wives were KaMangazi and MaKhomo. My great great grandfather was Mlenze and his wife was MaMfenya. My great great great grandfather was Gxathu and his wife was MaShazi.
Njapha Family
My mother was born at Adams Mission. My grandmother's name was Gladness Volontiya Njapha and her father was Obed L Njapha her mother was Mina Basolani Mqadi. Obed's father was Mabhakabhu and lived in Mbumbulu. Now we live at Folweni with my father, my mother, two brothers and one sister. I was born at Ntukwini but when I was five years old we moved to Adams from Adams we moved to South Gate but because of financial problems my family had to move back to Folweni. We are a big family because most of my grandfathers were polygamists.


text:
Siqashwe ngelokhozi isimo eLonmin
2012-09-21 07:50
Rustenburg - Onogada bezinkampani ezizimele baqhubekile nokulawula ukutheleka kwabantu emayini ye-platinum eLonmin, eMarikana, njengoba abasebenzi beza emsebenzini ngoLwesihlanu.
Lokhu kuza ngemuva kwesiteleka esaphelezelwa ukuchitheka kwegazi esaqala ngo-Agasti 10 lapho abasebenzi babefuna ukunyuselwa amaholo.
"Ngijabule kakhulu ngokuzoqala ukusebenza njengoba sengizohola kangcono nje,"
kusho umvukuzi uMosala Pula.
Abasebenzi baseLonmin babuyele emsebenzini ngoLwesine ngemuva kokwamukela isiphakamiso sokunyuselwa amaholo phakathi kuka-11 no-22%.
Ngesikhathi sesiteleka, kwashona abantu abangu-46, okubalwa nabangu-35 abadutshulwa babulawa ngamaphoyisa.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Umbani ubulele ngoKhisimusi eShoweComment on this story
BAWINILE NGCOBO
LUPHELE ngezinyembezi usuku lukaKhisimusi emndenini wakwaGumede eGcininhliziyo, eShowe ngesikhathi umbani ushaya indlu yasha kwashona owesifazane nengane yakhe enezinyanga ezingu-11.
Kuthiwa imvula enamandla ebihambisana nokuduma kwezulu nombani ihlasele le ndawo nezinye ezingaphansi kukaMasipala waseMlalazi ngoKhisimusi kwasha izindlu.
Kushone uNksz Nqobile Gumede (22) nosana lwakhe, uPamela onezinyanga ezingu-11.
Udadewabo kaNksz Gumede, uNksz Zama Gumede obesemsebenzini ngesikhathi kwenzeka lesi sigameko uthe ufike ekhaya sekonakele.
“Udadewethu ubehleli endlini esenzela kuyo konke ngesikhathi kuna leli zulu, liduma ngabo 2 ntambama. Angeke ngikwazi ukuchaza ukuthi kwenzekaleni ngoba bengingekho kodwa ngisola ukuthi ushaywe yizulu kwabe sekuthungeleka umlilo,” kuchaza uNksz Gumede obethuthumela.
Uthe uyasola ukuthi ingane ibiseduze kwakhe, ishe ngesikhathi sekusha ngoba ificwe iseduze kwakhe, sekubonakala ngenabukeni ukuthi bekuyiyo.
“Udadewethu simfice esengamathambo, sekubonakala ngezinto ezimbalwa ukuthi nguyena,” kusho uNksz Gumede.
Uthe udidekile ngalesi sigameko ngoba uyise udlule emhlabeni ngoDisemba nyakenye, unina wadlula ngo-1998.
“Sengisele ngedwa ngoba bese sisele nodadewethu lapha ekhaya,” kuchaza uNksz Gumede.
Uthe ingane yakhe isinde ngoba ibikubo beyicelile bezoyenzela umcimbi wokugubha usuku lokuzalwa.
Yize kube ngumuzi wakwaGumede kuphela olahlekelwe ngamalungu awo kuleli zulu kodwa kushe ezinye izindlu ezinhlanu kule ndawo, kwadilika nebhuloho.
Imenenja kaMasipala waseMlalazi, uMnuz Thembinkosi Mashabane uthe bathuke kakhulu ngalesi sigameko ngoba ayikaze yenzeke lento enje kule ndawo.
“Kushe imizi ku-ward 1, 9 no-25 kodwa kwangalimala muntu,” kusho uMashabane.
UNgqongqoshe wezokuBusa ngokuBambisana uNksz Nomusa Dube ozifikele mathupha kule ndawo unxuse abantu ukuthi baqaphele, bangavali amawindi uma kuduma izulu futhi bangasebenzisi namaselula.
Uthe kumele bangakhohlwa okwakushiwo kudala ukuthi izulu liyahlonishwa.
UNksz Dube uthe badlulisa umyalezo wenduduzo emndenini wabalinyazwe yizulu nalaba abalahlekelwe yimpahla.
“Senza konke okusemandleni ukufundisa abantu ngobungozi bezulu kodwa angeke sikunqande okusuke kudaliwe. Nakule ndawo sizofaka uthi oluvikela umbani njengezinye esizihlonze njengalezo ezizidingayo ngokushesha,” kusho uNksz Dube.
Unxuse abantu ukuthi bazithengele ezabo noma bangahlanganisa imali endaweni bathenge le evikela indawo enkulu.
Uthembisile ukuthi iminyango kahulumeni eyehlukene abehambisana nayo izolekelela abomndeni wakwaGumede nabanye abakhahlamezekile.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Kuzonquma iNEC ngoMkhize KwaZulu-NatalComment on this story
BHEKI MBANJWA
KUBHEKWE isigungu esiphezulu esisha sikaKhongolose ekutheni sithathe isinqumo ngekusasa likaNdunankulu waKwaZulu-Natal uDkt Zweli Mkhize mayelana nokuthi ngabe uzoqhubeka yini nesikhundla sakhe njengoba esenguMgcinimafa walo mbutho kuzwelonke.
UMkhize uqokwe njengoMgcinimafa omusha kazwelonke ngoLwesibili engqungqutheleni ka-53 ephothulwa namhlanje eMangaung, yokukhetha ubuholi obusha be-ANC .
Kwenzeka lokhu nje uMkhize usanda kuqokwa engqungqutheleni yesifundazwe ebiseNewcastle njengoSihlalo we-ANC e-KZN ihlandla lesibili .
UMkhize wale waphetha ukukhuluma nabezindaba ngalolu daba kodwa wathi uzizwa ejabule futhi ezithoba ngokuqokwa kwakhe kulesi sikhundla yizithunywa ze-ANC.
UNobhala we-ANC esifundazweni uMnuz Sihle Zikalala uthe isigungu esiphezulu sombutho esinamandla okunquma ngekusasa likaMkhize ngesikhundla sakhe anaso e-KZN nanokuthi ngabe angakwazi yini ukuqhubeka naso ngokugcwele .
“Akusilona udaba oluphuthumayo lolu kithina njengesifundazwe,” kusho uZikalala.
UZikalala uphinde wacashunwa esiteshini esizimele sezindaba i-e-News Channel Africa ethi abantu kuzomele baqonde ukuthi uMengameli Jacob Zuma waqo-kwa njengoSihlalo we-ANC kuzwelonke ekubeni ayengu-Sihlalo walo mbutho eKZN.
Uthe akazange aziyeke lezi zikhundla kodwa waqhubeka nokuziphatha zombili.
Uphinde wathi uma kungenzeka ubuholi bunqume angeke bumphazamise uMkhize esikhundleni sobuNdunankulu kodwa sekungakhulunywa ngalesi sikaSihlalo.
Kunamahlebezi okuthi amalungu amaningi kaKhongo-lose eKZN afuna uMkhize aqhubeke nokuba uNdunankulu kuze kufike ukuphela kwesikhathi sakhe ngo-2014.
Lokhu kusho ukuthi maningi amathuba okuthi asishiye isikhundla sokuba uSihlalo weqembu esifundazweni uma kwenzeka izithunywa zisamukela isiphakamiso sokuthi kumele amalungu asuke eqokelwe izikhundla zikazwelonke azishiye ezisezingeni lesifundazwe.
Okunye okuvelayo uma kukhona okwenzekayo kungagcina kuqokwa uMnuz Willies Mchunu ekutheni abambe isikhundla sokuba uNdunankulu nokho uZikalala ukuchithile lokhu wathi alikho ilungu leqembu esifundazweni elicabangana nezikhundla.
“Njengesifundazwe sizosebenzisana nazo zonke izinhlaka zeqembu nezinye izifundazwe njengeLimpopo nalabo abebephikisana noZuma ekutheni athathe ihlandla lesibili. Ngaphandle kwalokho kulolu daba lukaTokyo Sexwale ngisho noma angakhethwa ku-NEC aphinde ajutshwe ukuzosebenza nathi esifundazweni angeke sibe nayo inkinga,” kusho uZikalala.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Ingozi yebhasi ibulale 12 eBangladesh
2012-10-29 14:02
Dhaka - Cishe bangu-12 abantu abashonile kwalimala abangu-35 eBangladesh ngoMsombuluko ngesikhathi ibhasi liphuma ebhulohweni maphakathi nesifunda iTangail, kusho amaphoyisa.
Abayisishagalolunye bashonele endaweni yesehlakalo, kusho okhulumela amaphoyisa uMizanur Rahman.
Abanye abathathu bashonele edleleni eya esibhedlela, kusho uRahman.
Ingozi idalwe ubudedengu bomshayeli.
Iningi labagibeli bangeniswe esibhedlela ngenxa yokulimala.
- Landela
IzindabaNews24 kuTwitter
- Sapa - AFP


text:
Ukhalela elinye ithuba owaxoshelwa ukulwaComment on this story
NONTUTHUKO NGUBANE
USEPHENDUKE umtshingo ubethwa ngubani umfundi owaxoshwa esikoleni ngo-2011 emuva kokulwa nabanye abafundi emagcekeni esikole i-Easther Payne Smith (EPS) eMgungundlovu.
USiphamandla Dlamini (18) waseWoodlands, eMgungundlovu ubhekene nengwadla yokuchithwa ezikoleni ezahlukene endaweni yangakubo ngenxa yalesi sigameko.
Lo mfundi obenza uGrade 10 ngaleso sikhathi udaba lakhe uselufake kubahloli besiyingi kodwa kuze kube manje asikho isikole esifuna ukumthatha.
“Kwaba nengxabano nabanye abafana esasifunda nabo, bangihlanganyela ngaphakathi esikoleni. Uthishanhloko wangikhiphela ngaphandle kwesikole ngaso leso sikhathi. Emuva kwezinsuku eziyisikhombisa kwathiwa angibuye, uma sengibuya kwathiwa angiphindele ekhaya ngihlale ezinye izinsuku eziyisikhombisa. Sengibuya uthishanhloko wangitshela ukuthi isigungu sabazali asisangidingi kulesi sikole ngoba nginodlame. Wangiphoqa ukuba ngithathe incwadi yokuthi ngiyashiya esikoleni,” kusho uSiphamandla.
Uthe selokhu axoshwa kunzima ukuthola esinye isikole ngoba izikole zikhala ngeminyaka yakhe ezinye zithembisa ukumthatha kodwa uma sezikhulume nothishanhloko walapho kade efunda khona bese zingafuni lutho okuzihlanganisa naye.
“Okubuhlungu ukuthi yimina ngedwa engabizwa esigungwini zokuqula kwecala, nabazali bami baba khona. Abanye abafana esasilwa nabo bona ababizwanga, baqhubeka nokufunda. Anginikezwanga nethuba lokuchaza ukuthi kungani sasilwa,” kusho yena.
USiphamandla uhlabe isikole ngokumenzela phansi ngokungalaleli izikhalo zakhe nokumphoqa ukuba ashiye.
“Bangibulalela ikusasa lami ngoba angikwazi ukufunda, amaphupho ami ngeke esafezeka. Ngifuna ukuba ummeli futhi nasesikoleni ngenza kahle manje ngeke kusenzeka lokho ngoba ngincishwe amandla ngoba ngiwumfundi,” kusho yena.
Kuthintwa isikole kuphendule owesifazane othe usesigungwini sabazali esilawula isikole iSchool Governing Body ozibize ngoLolly nothe uyalwazi lolu daba kodwa ngeke akwazi ukuphawula ngalo ngoba luphethwe uMnyango.
Kuthintwa okhulumela uMnyango uSihle Mlotshwa ngalezi zinsolo uthe usemhlanganweni ucela ukuthunyelelwa i-email, nayo angazange ayiphendule kwaze kwashaya isikhathi sokushicilela.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Zivelile izimantshi ngelokweba
2012-08-23 08:17
Johannesburg - Zivele eNkantolo yeMantshi yaseKrugersdorp izimantshi ezimbili ezingamabamba ngemuva kwezinsolo zokuthi zitholakale nemoto eyebiwe.
Leli cala elibhekene noRhodes Thuwe noTiragalo Sejwane - nababoshwa ngo-Ephreli 4 - lihlehliselwe uNovemba 21, kubika iphephandaba iSowetan.
Kusolakala ukuthi le moto yayebiwe e-scrap yard eRoodepoort.
Bobabili bakhishwe ngebheyili ka-R5 000 umuntu ngamunye.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kulindeleke ukuthi uMalatsi aye ejele
2012-11-13 14:02
Cape Town - Lowo owayengusopolitiki uDavid Malatsi uzogweba iminyaka eyisihlanu esejele kulandela ukubhuntsha kwesicelo sakhe sokuphikisa isinqumo senkantolo sokumthola enecala lenkohlakalo.
IJaji eNkantolo eNkulu yaseWestern Cape uPatrick Gamble akathathanga ngisho umzuzu efunda isinqumo sesicelo, wacacisa ukuthi "isicelo sichithiwe kanti ukutholakala enecala kuqinisekisiwe".
UMalatsi owayenguNgqongqoshe wezeMvelo esifudazweni ubengekho enkantolo ngesikhathi kwethulwa lesi sinqumo.
Abameli bakhe abazange batholakale ukuba baphawule ngokuthi ngabe uzozinikela nini ejele, uma ezokwenza lokho.
Ngo-Okthoba 2006, iNkantolo yesiFunda eKapa yathola uMalatsi enecala lenkohlakalo ngokwamukela u-R100 000 afumbathiswa wona ngokuphasiswa kokwakhiwa kweRoodefontein Golf and Country Estate, yize kwakukhona ukukhathazeka kokuqhubeka kwalolu hlelo ngenxa yokuphepha kwezemvelo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Akubungazwe uMandela - DA
2013-02-11 16:32
Johannesburg - INingizimu Afrika kumele ibungaze iminyaka engu-30 loyo owabe enguMengameli wokuqala wenkululeko uNelson Mandela, aphuma ejele.
Lokhu kushiwo yiDemocratic Alliance ngoMsombuluko, ethe kumele uMandela abungazwe ngokuthi kuhlonishwe umbono wakhe ngezwe.
"Akumele neze sikhohlwe wumbono abe enawo ngezwe kanjalo nangoMthethosisekelo, okumanje uyigugu lezwe," kusho isitatimende somholi we-DA uHelen Zille.
UZille uthe abantu baseNingizimu Afrika kumele baqale phansi bazinikele ekuphumeleliseni iphupho likaMadiba athi libukeka lishabalala.
"Bonke abantu bakuleli bayazi ukuthi izwe liyaphuma ekubeni yilokho okwabe kufiswa nguMandela. Abaholi abakhona njengamanje abanawo umbono ofana nokaMadiba."
UZille uthe abaholi bayahluleka ukulwa nezinto ezifana nobubha, ukushoda kwamathuba omsebenzi kanjalo nokuvukelana kwemindeni.
NgeSonto, uMengameli uJacob Zuma uvakashele uMandela emzini wakhe oseGoli, eyodlulisa izilokotho ezinhle.
UZuma uthe uMandela ubebukeka ethokozile.
"Ubemamatheka, kube mnandi ukukhuluma naye ngezinto ezithinta izwe kanjalo nangomqhudelwamo we-Afcon," kusho isitatimende sikaZuma.
UMandela wahlala ejele iminyaka engu-27, waze wadedelwa mhlaka-11 Febhuwari 1990.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Uyashada oweMalini
2011-07-27 12:11
Durban - Uzoshada nesoka lakhe leminyaka umculi weqembu laseThekwini elishisa izikhotha, iMalini, kubika iphephandaba iSolezwe.
UThofo Goge ocula phambili kuleli qembu nodabuka KwaMashu, uzoshada nesoka lakhe elalingumculi weqembu elalishisa izikhotha ngama-90’s, iTwins.
Umthombo opotshoze lezi zindaba uthe kade aqala amalungiselelo omshado phakathi kukaThofo noLucky Shabangu owayecula kumaTwins.
Leli qembu lalakhiwe ngamawele okwakungawa-kwaShabangu okwakungoLucky noNhlanhla nawakwaSethato okwakungoTebogo noThato.
Lo mthombo uthe uThofo uzokwembeswa, okungezinye zezindlela zokulungiselela umcimbi omkhulu.
– "Like" ikhasi lethu ku-Facebook uze ukwazi ukujoyina inkulumo ngolimi lakho.
– Landela IzindabaNews24 kuTwitter.
- News24


text:
Kuzovulwa amakolishi othisha eKZN
2012-05-10 10:35
Durban - UMnyango wezeMfundo uhlose ekuvuleni okungenani amakolishi amabili okuqeqesha othisha avalwa KwaZulu-Natal, kulandela ukuvalwa kwenqwaba, kubika iThe Mercury.
Elilodwa lawo kulindeleke liqale ukusebenza ngonyaka ka-2014.
Kodwa, njengoba uhulumeni ezoguqula isinqumo kulandela ukuvalwa kwala makolishi ngeminyaka yawo-1990, kwamukelwe kodwa uMnyango uxwayise ngezinkinga ezingase zibe khona.
Inhloko yalo Mnyango uNkosinathi Sishi
uzwakalise ukukhathazeka ngezinga lemfundo elizoba kula makolishi - nokwaholela ekutheni avalwe kwasekuqaleni.
UPhini likaShansela e-University of the Free State uJonathan Jansen ungomunye wabaphumela obala ngokugxeka ukuvalwa kwala makolishi.
Isimemezelo sikaNgqongqoshe wezeMfundo ePhakeme ngenyanga eyedlule uBlade Nzimande sokuthi kuzovulwa la makolishi eMpumalanga, e-Eastern Cape naKwaZulu-Natal sashayelwa ihlombe.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Unikela ingxenye yomcebo uMotsepeComment on this story
INTATHELI YESOLEZWE
INJINGA kasomabhizinisi ophinde abe ngumnikazi weqembu eligijima kwi-PSL, iMamelodi Sundowns, uMnuz Patrice Motsepe, uqophe umlando kuleli ngesikhathi ememezela ukuthi uzonikela ngengxenye yomcebo wakhe kubantu abampofu kuleli.
“Sifuna ukwakha isisekelo sokuthi wonke umuntu wakuleli azizwe enza umehluko. Angigcizelele ukuthi izinselelo ziningi, angeke sikwazi ukuziqeda zonke kodwa imali ezonikelwa angeke yenele,” kusho uMotsepe.
Uthe labo abaphumelele kubalulekile ukuthi basize labo abeswele.
“Angeke sivumele ukuthi umphakathi ulambe sikhona,” kusho uMotsepe ongumsunguli noSihlalo wenkampani yezimayini i-African Rainbow Minerals.
UMotsepe nowakwakhe uDkt Precious Moloi banqume ukunikela ngohhafu walo mcebo wakhe kwiMotsepe Foundation ukuze kusizakale abahlwempu.
Bahlose ukuthi ngokwenza lokhu abatshali zimali bazokwazi ukuba nethemba.
Uthe umndeni wakhe unqume ukujoyina iGiving Pledge eyasungulwa ngusozigidi uWarren Buffet nesikhwama sikaBill Gates nowakwakhe uMelinda iMicrosoft egqugquzela imindeni ecebile emhlabeni ukuthi inikele ngengxenye yengcebo yayo kulabo abahlwempu.
UNgqongqoshe weMfundo eyisiSekelo, uNkk Angie Motshekga, ongomunye wabebekhona, uthe isikhwama sikaMotsepe yisona esixhasa kakhulu abahlwempu ezweni.
UMotsepe uthe umnikelo uzoya kubantu abakhubazekile, abahluphekayo, abesifazane nentsha, abasebenzi nakubantu abasezwenikazi i-Afrika nasemhlabeni wonke.
Le njinga enobudlelwano obuqinile ne-ANC noMengameli wayo uMnuz Jacob Zuma, isanda kukhipha u-R500 000 ngesikhathi kunesidlo sakusihlwa se-ANC ebesihambisana nokugubha iminyaka engu 101 le nhlangano yasungulwa eThekwini.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Akakabonakali emphakathini uChavez
2013-02-20 07:23
Caracas - Ngemuva kosuku uMengameli waseVenezuela uHugo Chavez etheleke kungazelele muntu ezweni, ngemuva kwezinyanga ezimbili eyolashewa umdlavuza eCuba, akakabonakali emehlweni omphakathi.
Akucaci noma uChavez, nongeniswe esibhedlela sombutho wezempi eCaracas, ubonene yini noMengameli waseBolivia u-Evo Morales, nobesenhlokodolobha ukuzombona ngaphambi kokubabela eMelika.
Abantu baseVenezuela abakamboni futhi abakezwa lutho kumholi wabo odume ngokuzikhulumela, kusukela ahanjiswa eCuba ngoDisemba.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa - AFP


text:
I-ANCYL izoncengela uMalema okokugcina
2012-12-19 13:01
Carien du Plessis, City Press
Bloemfontein - I-ANC Youth League izozama okokugcina ukuthi iqembu elibusayo liyilalele ngodaba lokubuyiselwa komholi wayo uJulius Malema esikhundleni sakhe enkomfeni eMangaung.
Lowo oyilungu lesigungu esiphezulu kulolu phiko u-Abner Mosaase
ukuqinisekisile lokhu ngoLwesithathu.
Uthe i-ANCYL izoluphakamisa lolu daba uma sekuvulwe inkundla yokuzwakalisa izimvo kule ngqungquthela.
“Asikambeki umuntu ozokhuluma, kodwa kumele siluphakamise lolu daba," esho.
Le nkomfa iyithemba lokugcina likaMalema lokuthi abuyiselwe esikhundleni, kodwa ngemuva kokuphindiselwa esikhundleni kukaMengameli Jacob Zuma nabangabhekani naye, abukeka emancane kakhulu amathemba.
UMalema nalowo okhulumela i-ANCYL owamiswa uFloyd Shivambu babhalele le nkomfa incwadi becela ukubuyiselwa ezikhundleni zabo, bathi bazoya enkantolo uma lokhu kungenzeki.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- City Press


text:
Abayishumi kwelokudlwengula owesifazane
2013-02-22 14:02
Johannesburg - Amadoda ayishumi abhekene necala lokudlwengula owesifazane eDriefontein Number Five Shaft, eCarletonville, azovela ngaphambi kwenkantolo ngesonto elizayo, kusho amaphoyisa.
Ngokusho kukaLieutenant Colonel Lungelo Dlamini, abasolwa bazovela ngaphambi kweNkantolo yeMantshi yaseCarletonville, laba baboshwe ngoLwesine ekuseni.
"Kukholakala ukuthi isisulu nomngani waso bebesendleleni begoduka, ngesikhathi bebanjwa ngabavukuzi abangekho emthethweni," kusho uDlamini.
Owesifazane oneminyaka engu-23 ubudala, washaywa ngesagila ekhanda, wase ehudulelwa esikhotheni wadlwengulwa ngamadoda ayisishiyagalombili, umngani wakwazi ukubaleka.
UDlamini uthi amadoda athatha lona wesifazane aya naye emkhukhwini, aqhubeka nokumdlwengula kwangenelela namanye amadoda amane.
"Owesifazane wathola ukulimala kwadingeka angeniswe esibhedlela. Amadoda aboshiwe ngawaseLesotho, ababili basafunwa."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
UBlair uncome umengameli waseMalawi
2012-08-31 14:07
Johannesburg - Owabe enguNdunankulu waseBrithani uTony Blair usencome uMengameli waseMalawi uJoyce Banda wathi ukuba ngumengameli kwakhe kuletha ithemba nokulangazelela.
UBlair usho kanjena ngesikhathi esohambweni lwakhe lwaseMalawi.
"Lezi yizikhathi zezingqinamba nobunzima, kodwa noma kunjalo likhona ithemba nokulangazelela okukhulu," kusho uBlair ngoLwesine.
"Wonke amathemba aqutshulwa wubuholi obukhonjiswe yiMalawi."
IMalawi iyikhaya kubantu abalinganiselwa ku-14 million kanti ingelinye lamazwe akhungethwe kakhulu yinkemane.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- AFP


text:
Kuhamba kahle ngama-ARVs e-E Cape
2012-12-11 10:57
Johannesburg - Azikho izinkinga esinazo ngokuhlinzeka imishanguzo yegciwane lengculazi nesandulela salo e-Eastern Cape, kusho uMnyango wezeMpilo esifundazweni ngoLwesibili.
"Azikho izinkinga ezibhekene noMnyango. Uhlelo ebesinalo bekungolokugwema izinkinga zokuhlinzeka ngama-ARVs ngesikhathi samaholidi. Asikho nesisodwa isikhungo sezempilo e-Eastern Cape esingenawo ama-ARVs," kusho okhulumela uMnyango uSizwe Kupelo.
Esitatimendeni sangoMgqibelo, iTreatment Action Campaign (TAC) ithe zilinganiselwa ku-30 izibhedlela kanye nemitholampilo engu-350 esengcupheni yokushodelwa ama-ARVs.
Ukuphazamiseka kohlelo lokuhlinzeka ngemishanguzo lwadalwa ngabasebenzi, abangenela isiteleka esingekho emthethweni eMthatha, kusho i-TAC.
UKupelo uyiphikisile indlela ebona ngayo i-TAC.
"Sinethimba elibekwe edepho eseMthatha, ukusiza khona kanti futhi kunodokotela ababili abanikezela ngemithi abaphuma eMnyangweni kazwelonke nabo abayiswe kule ndawo,” usho kanje.
Abasebenzi abangu-29 abangenela isiteleka esingekho emthethweni bamiswa emsebenzini kanti ezikhundleni zabo kwafakwa abanye ababambile, usho kanje.
Kusukela lapho sekukhangiswe ngezikhala zomsebenzi ezingu-25, ukuze kutholakale abazongena kulezi zikhala.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Zibakhalele abamakhadi omkokotelo eKapa
2012-04-04 07:08
Cape Town - Bagwetshwe izinyanga ezingu-18 umuntu ngamunye bebhadla ejele abesilisa ababili enkantolo yaseKapa ngokuthenga i-airtime nokukhokha izikweletu zasehhotela ngamakhadi omkokotelo.
UMogamat Martin, 40, waseMitchell's Plain, noShaun Visser, 37, waseStrand, bagwetshwe yiNkantolo ePhathelene nezeziMali yaseBellville.
UMshushisi Simone Liedeman uthe laba babanjwa ngo-Agasti wangonyaka odlule, kwaPick n Pay oseHermanus bephethe amakhadi angumkokotelo.
Ngokwamaphepha asenkantolo, uMartin wathenga i-airtime ka-R48 323 kulesi sitolo, waphinda enye ka-R15 000
kaCheckers.
UVisser naye wathenga engaphezu kuka-R50 000 izikhawu ezehlukene.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
‘Anginagqubu neChiefs’Comment on this story
MINENHLE MKHIZE
AKAYIBAMBELE igqubu iKaizer Chiefs uCeli Ndwandwe (20) osayine inkontileka yeminyaka emibili neFree State Stars ngemuva kokushaywa indiva yileli qembu laseNaturena okumenze wakhohlwa yindaba yalo.
Leli phephandaba lisanda kubika ukuthi lo nozinti ubezothulwa njengomdlali weStars ngoLwesithathu (kuthangi) njengoba kugcine kwenzekile lokho.
UNdwandwe uzakhele igama echayisa abadlali be-Orlando Pirates ku-last 32 yeNedbank Cup ngesizini edlule lapho ezakhe, iThekwini Coastal zaguqa ngegoli elilodwa eKing Zwelithini Stadium.
Ngemuva kwalokho uthole isimemo sokuthi azozicija neChiefs isonto lonke kodwa yagcina imzibile.
“Akungiphathi kabi ukuthi iChiefs ayizange ingisayine ngoba angijahile ukuyodlalela amaqembu amakhulu. Ngazicija nabo bathi bazobuyela kimina kodwa bangabuya. Lokho kungifakele umfutho wokuthi kukhona lapho kumele ngisebenze khona ukuze ngikwazi ukuheha iso lamanye amaqembu. Ngijabule ngokusayina neFree State Stars engizimisele ukukhula kuyona njengomdlali,” kusho uNdwandwe odabuka eMlazi.
Lo nozinti ubegijima kuCoastal ephethwe nguLindani “Mantayi” Shezi. Leli qembu ligijima kuSafa eThekwini SAB League. UNdwandwe udlalile naseqenjini lokuthuthukiswa kwamakhono abafana abancane kuLamontville Golden Arrows. Uke wazama inhlanhla nakuBloemfontein Celtic.
“Ngeke ngijahe izinto ngoba ngikuqonda kahle ukuthi ngizobanga ijezi noKennedy Mweene ongukaputeni weqembu kanti udlalela izwe elingompetha base-Afrika. Uphinde wazikhombisa iqembu liklomelisa abadlali abenze kahle. Kona ngizimisele ngokufaka umbango kuyena kanjalo nokufunda ezinye izinto. Wonke umuntu ungamukele ngezandla ezintofontofo eqenjini ngakho sekusele kimina ukuthi ngisebenze ngokuzikhandla. Ikusasa lami liyakhanya la kuStars. Uma ngilithola ithuba ngizolibamba ngezandla zombili,” kusho uNdwandwe.
KuFree State uzobanga ijezi noMneene noTshepo Motsoeneng obevimba kuSantos ngesizini edlule. Ulandelwe ukuzovala isikhala sikaThulasizwe Khuzwayo ofunwa yiThanda Royal Zulu.
“Umehluko ngendlela izinto ezenziwa ngayo kuSAB naku-Absa Premiership ukhona futhi mkhulu. Nokho mina yinto engiyijwayele ukudlala nabadlali abasezingeni eliphezulu kwazise ku-Arrows bengike ngizilolonge neqembu elikhulu ngisadlala kwelincane. Ngingakujabulela ukungena eqenjini lesizwe le-Under 23. Ngiyajabula kakhulu ngokusebenza nomuntu ofana noSteve Komphela ngoba ungumuntu ovulelekile,” kusho uNdwandwe.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Akucaci ngesinqumo sakwa-Israel
2012-11-20 10:00
Jerusalem - Abaholi bakwa-Israel ngoLwesibili badingide ngohlelo lwaseGibhithe lokuqeda udlame neqembu elibusayo eGaza, iHamas, kusho umbiko.
Izingxoxo zasekuseni zize ngesikhathi i-UN Security Council ifinyelela kwangqingetshe neMelika mayelana nesitatimende sezinxushunxushu, ithi bayaphikisana nayo yonke imizamo ebhekisela phansi ukudala ukuthula.
ONgqongqoshe baNdunankulu uBenjamin Netanyahu - okuyisigungu sabayisishagalolunye- babambe izingxoxo zokuba kumele kuvunyelwe yini ukudala ukuthula, kodwa sigcine singamenyezelwanga isivumelwano, kubike isiteshi somsakazo kwa-Israel.
Kuthiwa u-Israel ungathanda ukuba namasosha okudala ukuthula azoqapha amahora angu-24 kuya kwangu-48 ukuze bakwazi ukusebenzela ukuthula kwesikhathi eside, njengoba u-Israel usucabanga ukuxegisela iGaza ngokuhlasela.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- AFP


text:
Izophasiswa ngo-2012 i-NHI: Motsoaledi
2011-02-22 14:15
Pretoria - Uhulumeni uzimisele ngokuwuphasisa ngo-2012 umshwalense wezempilo kazwelonke, kusho uNgqongqoshe wezempilo u-Aaron Motsoaledi ePitoli izolo.
Ekhuluma eNyuvesi yaseTshwane, uMotsoaledi uthe ulindele ukuthi kulethwe amaphepha phambi kweKhabhinethi kungekudala, nokuzolandela ukuthi lolu hlelo lukhishelwe umphakathi ukuba uphose itshe esivivaneni.
Abantu ababegxeka i-NHI nokuthi angeke iluthole uxhaso lwezezimali babebona imali abayikhokha ezibhedlela ezizimele.
"Thina (njengohulumeni oholwa i-ANC) ngeke silubulale uhlelo lwezempilo oluzimele. Luzozibulala lona."
- SAPA


text:
UGordhan uchaza ngokunyuka kukaphethiloli
2013-02-28 10:00
Johannesburg - Amanani aphezulu kawoyela kanye nerandi elintengayo yikhona okwenza amanani kaphethiloli abe phezulu, kusho uNgqongqoshe wezezimali uPravin Gordhan ngoLwesine.
"Amanani kawoyela aphezulu kakhulu," usho kanje esidlweni sasekuseni ebesihlelwe yiphephandaba iNew Age.
"Kanti futhi ngenxa yezizathu eziningi irandi lihleli ku-R8.50 kuya ku-R9 kusukela ngeledlule."
Uthe ukutenga kwerandi, kusho ukubiza kwezinto esizithenga kwamanye amazwe.
UGordhan umemezele ngoLwesithathu ngesikhathi ethula isabelomali sika-201314 ukuthi uphethiloli uzokwenyuka ngo-Ephreli 3.
Lokho kuhlanganisa ukwenyuka kukaphethiloli ngo-15 cents ilitha ngayinye kanye no-8 cents ilitha ngayinye ozoya kwiRoad Accident Fund.
Uphethiloli kulindeleke ukuba ufake u-R3.2 billion emalini engenayo ngonyakamali ka-2013/14.
UGordhan uchazile ukuthi enye imali kaphethiloli izofakwa kwi-RAF.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Cape Town - Isiqalile ukuzwakala imvunge ngeCarling Black Label Cup, eba phakathi
kwe-Orlando Pirates , okumanje iphethe isicoco, neKaizer Chiefs.
Abafundi sebeqalile ukukloledelana.UBonginkosi Mthembu
uthe: Ibhakabhaka yilona qembu elihamba phambili kuleli.UThulani Mdletshe
uthe: Nakanjani le ndebe eyeBhakajuju.
UBonkakonke Shelembe
uthe: Kubona nanoma ngubani ukuthi inkunz'emnyama iyahlaba.UMajazi Jazi
uthe: Indebe izoba kubanikazi bezindebe, ezomnyama ngenkani.UScelo Nkwanyana
uthe: Ngokuhlaba kanye, usuhambela phezulu?
Indebe eyeChiefs.
UCelinhlanhla Madziba
uthe: Kwandebe nayo iyazisho....imnyama ngenkani.UBongani Thango
uthe: Shapa khosi Shapa.USiphiwe Masuku
uthe: Bhakajuju nakanjani.UThobani Msimango
uthe: Khosi 4 life.UZaza Mbele
uthe: Kulokhu Bhakabhaka uzokhala ngaphansi, lifikile iKhosi, abafana nokuthula noxolo.USphiwe Ngcobo
uthe: Thatha Mpofana.
UJerome Mtshali
uthe: Uyabona
umuntu ongumlandeli weChiefs akahlukene nomuntu ohlushwa umfazi
ehlala naye noma umuntu owathatha imali kamashonisa.UNash Ngcobo
uthe: Seningakhuluma
nje maBhakabhaka ngoba ukukhuluma kwabekwa, kubhakuza izifuba kumanje
lifikile iKhosi lingenisa okomfula ungenisa uza nezigodo.
USkhumbuzo Shoba
uthe: Njenge Khosi 4 life ngithanda ukuxwayisa abalandeli baMakhosi.
Uma bevotela
abadlali, abangavoteli umdlali oselishiyile iqembu lethu, kwasilimaza
kakhulu lokhu ngesizini edlule, abalandeli beChiefs bavotela uPunch
Masenamela, bamfaka ohlwini lwabadlali abazoqala umdlalo, ngalesosikhathi
wabe esesayine kwiSundowns.
Ngithi kulokhu kumele sibophele iqembu
eliqine ngempela. RIS KHOSI RISE...!
Thumela umbono wakho ku-isizulu@news24.com
Disclaimer:
INews24 iqhakambisa ukukhuluma ngokukhululeka nokuzwakaliswa kwemibono
eyahlukene. Lokho kuchaza ukuthi imibono yababhali bezingosi eshicilelwe
kuNews24, akuyona imibono yeNews24.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).
News24


text:
WASHINGTON DC—
Ibandla le Zanu-PF lithi abalandeli balo abasanda kwesulelwa izijeziso zenotho yinhlanganiso ye European Union kabafisi ukwethekelela amazwe anjenge Melika, iBhilithane lamanye abafakela izijeziso lezi.
Umnu. Rugare Gumbo isikhulumeli sebandla leli uthi inengi labalandeli be Zanu-PF bathenga imphahla yabo emazweni asempumalanga.
Uthi inengi yempahla le ethengwa kwele China, eMalaysisa lamanye amazwe empumalanga, ithengiswa ngemali ephansi kwele Zimbabwe.
Ngakho-ke uthi loba izijeziso lezi sezesulwe okwesikhatshana ebantwini abanjengo Mnu. Walter Mzembi umphathintambo wezokwethekela ezemvelo labanye bakhe, akusoze kuncede lutho ngoba kabafisi ukwethekelela khona.
Inhlanganiso ye EU isanda kwesula izijeziso lezi isithi ithakazelela okwenziwa ngamabandla abusayo aselobe isisekelo sombuso esitsha esizavotelwa nguzulu kukhetho lweReferendum ngoMbombitho.
UMnu. Gumbo uthi laye kalandaba ngokwesulwa kwezijeziso zenotho okwenziwe yi EU njengoba engafuni ukuya emazweni asentshonalanga.
Ingxoxo Esiyenze LoMnu. Rugare Gumbo


text:
Onesi babuke owesifazane ebelethela endleleni
2012-11-21 12:04
Pretoria - Owesifazane kuthiwa ubelethele endleleni ehamba abantu ngaphandle kwasemtholampilo ngaleso sikhathi onesi bebukele benqaba ukusiza, ngokusho kombiko.
U-Onicca Babedi utshele i-Eyewitness News ukuthi uthole uNomsa Mathebula esikwa ngaphandle kweSoshanguve Clinic ngasePitoli.
UMathebula kuthiwa uxoshiwe esibhedlela esikhulu ngenxa yokuthi i-blood pressure yakhe ibiphansi kakhulu.
UMathebula
ube esewa esebude buduze nomtholampilo wase esikwa.
Yize abantu sebehlaba umkhosi, onesi abazange bazihluphe ngokuphuma bazosiza.
Ngesikhathi ingane ingaphefumuli, uBabedi uzamile ukucela usizo konesi ukuba basize uMathebula.
“Ngivele ngamemeza sengibiza noma ngubani. Sengitatazela nami, bangibuka nje."
Uthe kuze kwabizwa amaphoyisa, athi esefikile kwayilapho onesi bezosiza khona.
UMnyango wezeMpilo eGauteng awuzange uphawule ngalolu daba.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Uhulumeni akaphathe izimboni: JimComment on this story
CELANI SIKHAKHANE
UNOBHALA Jikelele wenyunyana yensimbi iNational Union of Metal Workers of South Africa (NUMSA), uMnuz Irvin Jim uthi bazofaka ingcingezi kwi-ANC ukuthi isebenzise iFreedom Charter ngokuthi ifake zonke izimboni ezibalulekile ngaphansi kukahulumeni, kubandakanya izimayini namabhange.
Ekhuluma eralini yokugubha iminyaka engu-25 kwabunjwa iNumsa, uJim wexwayise ngokuthi ukwehluleka kwe-ANC ukusebenzisa iFreedom Charter kungaletha umbhedukazwe kuleli ofana ncamashi nalo osanda kubonakala emazweni ama-Arabhu.
UJim, inyunyana yakhe ezokuba nengqungquthela eThekwini kusukela namuhla uphinde wathi kumele kulungiswe umthethosisekelo, ikakhulukazi owobunikazi bezinto, athe yiwo ozolokhu unikeze amandla abamhlophe.
“Lesi sigaba sichaza ukuthi abamhlophe, abangamaphesenti angu-12, basazoqhubeka nokwengamela umnotho okuyinto eshiya abasebenzi abaningi behlupheka,” kusho uJim.
“Uhulumeni kumele ufake izimayini nezinye izimboni ezibalulekile ngaphansi kwesandla sakhe. NeBhange loMbuso kumele lengamelwe uhulumeni ukuze likwazi ukusiza ngamathuba emisebenzi.”
Uthe bazongena emgwaqweni ukuze baphoqe uhulumeni ukuthi ashintshe uhlelo lwakhe lwezomnotho aphinde aqede ama-labour brokers.
“Njengabasebenzi sifuna ukuthi siye engqungqutheleni yenqubo-migomo ye-ANC siphume kuyo sesiwunqobile umzabalazo wabasebenzi,” usho kanje.
UJim uthe abasebenzi baholelwa imali encane kakhulu nebasiza ekwakheni imijondolo kuphela.
Lo mholi uphinde wathi abantu kumele bangavumi ukuthi baxhashazwe yi-DA ngokubakhohlisa ngalolu hlelo lwe-Youth Wage Subsidy ngoba inhloso yalokhu wukubukela phansi abantu kuphinde kuqhutshwe umkhankaso wokudla igazi labampofu.
“Abantu abangalokothi bavumele i-DA emalokishini nasezindaweni zabo kodwa ayixoshwe ivalwe nje ingasondeli futhi kuphinde kuqinisekiswe ukuthi abaholi bayo abafana noLindiwe Mazibuko abavunyelwa ukusondela ezindaweni zethu emalokishini ukuze sivikele i-ANC. Ngaphandle kwalokho le ndaba ye-Youth Wage Subsidy abayifunayo asihambisani nayo futhi asigudluki kulokho ngoba inhloso yayo wukuthi umuntu aqashwe iminyaka emibili bese emuva kwalokho izinkampani zifune omunye yena zimlaxaze kanjalo,’’ kusho uJim.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
ISITHOMBE: UKanye akazange athumele uphika uKim onqunu
2012-06-14 13:39
Cape Town - Usaziwayo ongumculi uKanye West usephike walala ngomhlane ukuthi nguye othumele izithombe zesithandwa sakhe uKim Kardashian, enqunu emthombeni wezokuxhumana i-Twitter, kubika iMTV.
Phambili kusabalale imibiko eminingi emithombeni yezindaba ethi uKanye ufake kuTwitter izithombe zikaKim enqunu.
Imibiko yakamuva ithi owesifazane oveziwe ngu-Amia Miley, ongumdlali wamafilimu ocansi.
Isiqinisekiso sokuthi ngu-Amia kube icici elisezinqeni kulona wesifazane, ekubeni engenalo uKim.
Ngemininingwano ephelele vakashela kwaMTV.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).
- Channel24


text:
Ibhungu lacekelwa phansi i-tara klampComment on this story
NQOBIZIZWE ZWANE
ZISAQHUBEKE njalo izinkinga zethuluzi lokusoka i-tara klamp emva kokuphumela obala kowesilisa waseMpembeni, enyakatho neKwaZulu-Natal, okhala ngokuthi induku yakhe ayisaqini ngendlela emva kokusoka ngaleli thuluzi.
Lona wesilisa (27) uveza le nkinga nje, inhlangano elwela abantu abanenculazi i-Treatment Action Campaign (TAC) ibisilufake kuMvikeli woMphakathi uThuli Madonsela lolu daba lokusetshenziswa kwaleli thuluzi ifuna uMnyango wezeMpilo kulesi sifundazwe uvale ukusetshenziswa kwalo, ikhala ngobungozi balo.
Exoxa ngempilo yakhe lo wesilisa uthe uselilahlile ithemba ngempilo yakhe yezocansi emva kokuba esoke nge-tara klamp ekhala ngokuthi sekuphele izinyanga ezine induku yakhe ingaqini ngendlela.
“Ngesikhathi ngisoka ngathinteka imithambo emibili esithweni sangasese ngezwa ubuhlungu obukhulu kakhulu ngazitshela ukuthi kuyadlula kuyingxenye yokusoka nge-tara klamp. Ubuhlungu engibuzwile ngesikhathi sengibona ukuthi induku yami ayiqini ngendlela yokuthi ngingenza ocansi, kwaba buhlungu ngendlela engachazeki njengoba kwakuyinto yokugcina engangiyilindele,” kusho leli bhungu.
Eqhubeka uthe lokhu sekuphazamise ngisho ubudlelwano bakhe eveza ukuthi kunemibuzo yomuntu ahlekisana naye okuba nzima ukuyiphendula ngenxa yalesi simo athe akazi noma sizolunga yini.
“Ngelinye ilanga engivakashele wangibuza ukuthi sekwenzenjani ebona kungenzeki lutho ekamelweni, ngoba uyazi naye ukuthi bengizifikela. Ngamchazela ngenkinga waba esebuza ukuthi sasisokelani kwasekuqaleni okuyinto enzima ukuyiphendula ikakhulukazi njengoba sekunje,” kulandisa le nsizwa.
Leli bhungu liveze ukuthi lizithola kule nkinga nje lalingafuni ukusoka nge-tara klamp kodwa laphoqeleka emva kokuba sekuthiwe ugesi awukho.
“Ngangingayifuni i-tara klamp ngoba kwakunongabazane okukhulu ngayo futhi kubhalwa ngayo nasemaphepheni. Ngesikhathi sifika lapho satshelwa ukuthi ugesi awukho. Lokhu kwasiphoqa ukuthi sisoke nge-tara klamp ngaphandle kokuzikhethela,” usho kanje.
Kule ndawo kuvele ukuthi bangaphezulu kuka-10 abesilisa abanezinkinga ezithweni zabo zangasese emva kokusoka nge-tara klamp.
Iningi labo likhala ngezinhlungu ezingapheli nakuba sekuphele izinyanga ezine basoka, abanye bakhala ngamaqhuqhuva angaqondakali ezithweni zabo.
“Sibaningi esalimala ngenxa ye-tara klamp. Ukhona nonenkinga efana neyami kodwa bayasaba abanye ukuphumela obala.”
Laba besilisa abalimala basukela eminyakeni engu-10 kuyoshaya kwengaphansi kuka-27.
Usihlalo we-TAC uMnuz Patrick Mdletshe ngesikhathi ehambele leya ndawo uthe bafuna ungoti ozobheka ukuthi laba besilisa balimala kangakanani ngesikhathi besokwa nge-tara klamp.
“Sifuna udokotela ozohlolisisa ukuthi mungakanani umonakalo bese siqhubeka nokufaka icala ngoba sifuna ivalwe i-tara klamp engakashayi uJuni,” kusho uMdletshe.
Ngokwenza lokhu uthe abagxeki ukusoka kodwa bafuna kwenziwe ngendlela ephephile.
“Siyakugqugquzela ukusoka kodwa sikhala nge-tara klamp ngoba inobungozi,” kusho uMdletshe.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Umphathintambo wezemfundo uMnu. David Coltart uthi wenze umhlangano lngolweSithathu leziphathamandla ze World Bank kanye leze United Nations Children’s Education Fund (UNICEF) eKadoma wokudinga imali yokuvulesela imfundo kwele Zimbabwe.
UColtart uthi umhlangano lo ngowokudinga imali yokusungula uhlelo lwezemfundo iMedium Term Plan ayethulele idale labampathintambo bakahulumende eleCabinet lonyaka ngoNkwenkwezi efika amabilion amane lengxenye amadollar – $4.5 billion.
Uqhubeke ethi ulethemba lokuthi iWorld Bank le UNICEF zizancedisa ukuthi ugatsha lwakhe luthole uncedo njengoba ele Zimbabwe lisehluleka ukuvuselela ezemfundo ngenxa yokuswela imali. Uthi inhlanganiso lezi ziyabancedisa ukuthi balungise ugwalo olujulileyo lokucela imali enhlanganisweni yenhlelo zemfundo iGlobal Partnership for Africa yakwele Melika.
Uhlelo lwezemfundo lwe Medium Term Plan lukhangelelwe ukuphathisa ilizwe ukuthi lenelise ukwakha izikolo ezedlula amakhulu edlula ayisikhombisa – 750, kulungiswe izindlu zokufundela ezizinkulungwane ezingamatshumi amabili lane – 24,000 kanye lokulolonga ubungcitshi bababalisi.
Umnu. Sifiso Ndlovu umqondisi we Zimbabwe Teachers Association uthe kuyabukeka okwenziwa yi World Bank le UNICEF.
Ingxoxo Esiyenze LoMnu. Sifiso Ndlovu


text:
Umfundisi uzovela ngelokudlwengula
2013-02-27 12:02
Johannesburg - Umfundisi wase Judah African Revival Mission Church eKya Sand, kulindeleke ukuba avele eNkantolo yeMantshi eKrugersdorp ngoLwesithathu ngecala lokudlwengula intombazane,13, kusho umbiko.
I-The Star ibike ukuthi umfundisi, 32, usolwa ngokulutha intombazane ngenhloso yokulala nayo phakathi kuka-Okthoba noDisemba ngonyaka odlule, waqamba amanga wathi kuyo uyagula kodwa uma engalala nayo angalapheka.
Waboshwa ngoJanuwari kanti ubesagcinwe khona ejele, ngokusho kombiko.
Umama wentombazane utshele iphephandaba ukuthi umphakathi udinwe ugane unwabu waphinde wathi umndeni ubumethemba umfundisi ngoba ubekholwa futhi ejwayele ukubavakashela.
Umama wabona umyalezo ocingweni lwentombazane ngesikhathi efuna ukulusebenzisa.
Ngokombiko, umyalezo wawududuza intombazane ngoba yayizwa ubuhlungu.
"Indodakazi yami yangitshela ukuthi lo mkhuba wenzeka izikhathi ezinhlanu," kusho umama etshela iphephandaba.
"Wayeyitshela ukuthi uyayithanda futhi ibalulekile...ngesikhathi lokhu kwenzeka okokuqala wayitshela ukuthi uyeza uzolala nayo ngoba uyagula."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kunyuswe ezokuphepha kuNzama
2012-09-14 11:02
Durban - UMasipala weTheku usunyuse amasokisi ekuhleleni ezokuphepha kwenhloko yamaphoyisa kalo masipala, u-Eugene Nzama ngemuva kokuhlaselwa komuzi wakhe eNewlands West ngoLwesithathu.
UNzama nomndeni wakhe bebengekho ekhaya ngesikhathi sesigameko.
UNzama ubesenonogada isikhathi esingangonyaka kulandela ukuthola izinsongo zokufa, nokusolwa ukuthi zazivela kwezabemboni yamatekisi.
Iphephandaba iThe Mercury lathola ngoMeyi ukuthi uNzama uqashwa ngamaphoyisa ayisishayalombili kalo masipala.
IMeya uJames Nxumalo uthe ngoLwesine idolobha lizoqinisa ezokuphepha ngenxa yokuthi lokhu kuhlasela kukhombisa ukuthi uNzama akaphephile.
“Uma bekwazi ukumhlasela ekhaya lakhe kuchaza ukuthi kumele simvikele," kusho uNxumalo.
Owamaphoyisa uCaptain Thulani Zwane uthe kulinyazwe onogada ababili baphucwa izibhamu ngaphandle komuzi kaNzama.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Cape Town - AbakwaSouth Durban Community Environmental Alliance eThekwini, bathi amanzi asemabhishi kuleli dolobha awaphephile.
Kuthiwa amanzi anamakhemikhali angadala ababhukudi bangenwe yiKholera nezinyo izifo, omunye wababhukudi uDr Peter Breedt wangenwa ngamagciwane ephakathi olwandle wasala enozozo.
Umasipala weTheku uthi kuzothi kuqala kugcwala izivakashi, ulwandle bazobe sebeluhlanze ngokwanele ukuthi abantu bangabhukuda kulo.
Abafundi bayaphawula ngokungcola kolwandle.
ULungile P Hlombe
uthe: Kuyiqiniso lokhu, ngaya olwandle ngabuya ngiqubuke umzimba wonke, futhi kwathatha isikhathi ukuthi lokhukuquibuka kuphele.
UQhawe Bhakajuju Zindela
uthe: Ulwandle olungenankinga olusuka eToti kuya eSouth Coast, iTheku lingcole kakhulu njengoba abantu begila imikhuba olwandle.
Abanye banqumela izimbuzi nezinkukhu olwandle kanti nezinkampani zichitha udoti wazo olwandle...ngeke uphinde ungibone kulesiya siphithiphithi.
UT-man Mavela Mthembu
uthe: Mina ngithi kungcono abantu baziyele emapaki, iyaxakaindaab yokuthi kuthiwe kunamagciwane olwandle, ngangicabanga ukuthi akuhlali ukungcola olwandle.
UKhehla Mkhize
uthe: Amanga lawa, izikhulu zenzela ukuthi kungagcwali kakhulu olwandle, abantu bahlale emakhaya.
Ulwandle luyazihlanza ngosawoti walo, phambilini ngalesi sikhathi sonyaka bebewavala ama-swimming pools ukuze kungagcwali.
UMafuthy Chiliza
uthe: Ulwandle oluhlanzekile ngolwaseMhlanga, umasipala unamanga, uzoluhlanza kanjani ulwandle?
UNcebakazi Nondayi
uthe: Ngalunywa yiJellyfish ngo-2009, angicabanga ukuphinda ngingene olwandle.
Disclaimer:
INews24 iqhakambisa ukukhuluma ngokukhululeka nokuzwakaliswa kwemibono
eyahlukene. Lokho kuchaza ukuthi imibono yababhali bezingosi eshicilelwe
kuNews24, akuyona imibono yeNews24.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Likhishiwe elinye iqeqebana labavukuzi
2012-09-06 16:32
Johannesburg - Iqeqebana lesibili labavukuzi elaboshwa ngemuva kodlame eMarikana lidedeliwe ngoLwesine yiNkantolo yaMantshi yaseGa-Rankuwa.
IMantshi u-Esau Bodigelo idedele laba bavukuzi abangu-102 ngebheyili yamahhala.
"Amacala okubulala nawokuzama ukubulala ebenithweswe wona asehoxisiwe kanti manje nizodedelwa ngesexwayiso,” kusho uBodigelo.
"Amanye amacala ahlobene nokwenzeka eMarikana ayahlehla. Nizophinde nivele eNkantolo ngonyaka ozayo ngoFebhuwari 12,” usho kanje.
Abanye abangu-162 badedelwa ngoMsombuluko.
Bangu-270 abantu ababoshwa ngokudala udlame emphakathini ngemuva kokuba amaphoyisa evulele ngenhlamvu kubavukuzi ababetelekile bebuthanele entabeni eMarikana, eNorth West, nalapho okwabulawa khona abantu abangu-34 kwalimala abangu-78 ngo-Agasti 16.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Inkantolo ichitha othi waphoqwa ebufakazini
2013-01-31 14:02
Durban - Inkantolo eNkulu eThekwini inqume yathi akaphoqwanga ebufakazini umsolwa obhekene necala lokuqolwa komshwalense kanye nelokubulawa kwendoda eyagxingxwa ngotshwala yase igwazwa.
UJaji uFikile Mokgohloa uchithe ukusho kukaSibusiso Buthelezi, othe wethula ubufakazi ekade ephoqwa futhi wayesaba njengoba abethulela egumbini elabe linomhlubulo wenyoka.
UButhelezi, Maryanne Dimba kanye noLinda Mdluli, babhekene namacala angu-49 ahlanganisa awokusebenzisa budedengu imali, ukukhwabanisa, ukweba kanye nokubulala.
Laba kuthiwa babekwazi ukuthola omazisi babantu bese beqola izinkampani zomshwalense, besebenzisa imininingwane yabantu.
Kuthiwa babebamba abantu bese bebabulala, bakhiphe izimali ezinkampanini zomshwalense.
Abantu abayisikhombisa bagwazwa kwathi oyedwa wadutshulwa, konke lokhu kwenzeka phakathi kuka-2005 no-2008.
UMokgohloa uthi akulona iqiniso ukuthi uButhelezi waphoqwa ekukhipheni ubufakazi.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
Kuboshwe 4 ngelokushaya eSoweto
2012-06-27 14:30
Johannesburg - Kuboshwe abantu abane ngezinsolo zokushaya owesifazane, 25, eZola, eSoweto, kusho amaphoyisa ngoLwesithathu.
Kuqubuke ingxabano ngoLwesibili emuva kokuthi lo wesifazane oqashile kulo muzi esolwa ngokusebenzisa into ewisa ugesi, kusho uWarrant Officer Kay Makhubele.
Umastende, 45, namanye amalungu akhe omndeni amathathu abaneminyaka engu-31, 35, no-37 ubudala, bahlasele lo wesifazane.
"Basebenzise imimese, amabhodella nesiqwayi."
Omakhelwane yibo abahlabe umkhosi kwase kufika amaphoyisa.
Laba abathathu kulindeleke ukuthi bavele eNkantolo yeMantshi yaseProtea ngoLwesine ngamacala okushaya ngenhloso yokulimaza.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Okunye ukuzamazama komhlaba eGuatemala
2012-11-12 07:22
Guatemala City - Kube nokuzamazama komhlaba kwesibili esikhathini esingaphansi kwesonto eGuatemala, kwalimala umuntu oyedwa, kodwa ibingakabi khona imibiko esheshayo ngalesi sigameko.
Lokhu kuzamazama komhlaba okube ngu-6.2 magnitude kwenzeke eChamperico, ngasemngceleni weGuatemala neMexico.
“Kuzwakele kakhulu ngala kithina,” kusho uVinicio Saraza, nokhulumela iRed Cross eSan Marcos.
Akubikwanga zigameko zokucekeleke phansi.
Lokhu kulandela ukuzamazama komhlaba kwangesonto eledlule okubulale okungenani abantu abangu-52.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Reuters


text:
WASHINGTON DC— UProfessor Gordon Chavunduka obengumkhokheli wenhlanganiso yabelaphi besintu eye Zimbabwe National Traditional Healers Association-ZINATHA, akasekho. UChavunduka ubhube ngolweSihlanu ngemva kokulwisana okwesikhathi eside lomkhuhlane wemvukuzane yompimbo.
Okhulume emele imhuli yakoChavunduka uMnumzana Chris Mbanga uthi umuyi ugijinyiselwe esibhedlela seAvenues Clinic eHarare ngolweSihlanu ekuseni lapho afike waphelela khona.
Abantu babuthene emzini wakhe eMt Pleasant eHarare. Umuyi ubengumqeqetshi ekholitshini laseUniversity of Zimbabwe okweminyaka ethile wacina esenguVice Chancellor wayo kusukela ngo1992 kusiya ku1996. Ube engumlobi njalo wamabhuku athile emithi yesintu.
Utshiye umkakhe labantwana abahlanu abagoqela umsakazi odumileyo emisakazweni kamabonakude uAlice Chavunduka owaqala esebenzela iZimbabwe Brodcasting Corporation wazocina esesebenzela emisakazweni yase Ssouth Africa lapho alokhe ekhona okwamanje. Ukhangelelwe ukubekwa ngeviki ezayo ekhaya lapho adabuka khona koRusape esigabeni seManicaland.


text:
Liyabhobhoza isoka lephoyisa elibulewe
2012-12-12 12:02
Pretoria - Isoka lephoyisa likaMasipala waseTswane elibulewe, kukholakala ukuthi selikhulume lavuma icala lokubulala isithandwa salo, nokusishisa.
Uthombo othembekile uthi uphenyo luthi uWilliam Ramotshela uvume icala lokubulala uConstable Mable Dimakatso
Peete, 29.
Isidumbu sikaPeete besishe singabonakali, kubonakala isingezansi kuphela.
“Uvume icala lokumklinya ambulale, wase eshisa isidumbu sakhe, enza konke lokhu endaweni yaseGa-Matlala, eLimpopo.
Amaphoyisa abe eseya endaweni eshiwo ngumsolwa,” kusho umthombo ongaphakathi emaphoyiseni, eligodiwe igama lawo njengoba ungavumelekile ukukhuluma nabezindaba.
UPeete wagcina ukubonakala ephila, mhlaka-19 Novemba, ngesikhathi esuka kubo eSoshanguve.
Egcina ukubonakala wathi uya emzini wesoka, uyoshiya okhiye bese ethatha konke okungokwakhe.
Okhulumela i-ANC Women’s League, eGauteng, uJacqui Mofokeng, uthi leli cala lithi alifane nalelo lephoyisa elabulawa uConstable Frances Rasuge, owanyamalala ngo-Agasti 2004.
Yize ayengakatholakali uRasuge, kwagcina kugwetshwa isoka lakhe uWilliam
Nkuna, owagwetswa udilikajele.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
Inkantolo izonquma ngobuholi base Free State
2012-12-13 16:36
Johannesburg - INkantolo yoMthethosisekelo kulindelekele ukuthi ngoLwesihlanu ikhiphe isinqumo esicelweni esifakwe ngamalungu e-African National Congress ayisithupha.
Isicelo safakwa nguMpho Ramakatsa namanye amalungu amahlanu afuna kuhlakazwe ubuholi beqembu obuphezulu esifundazweni.
Kwenzeka konke lokhu nje, kusele izinsuku ezintathu kuyiwe okhethweni lwezikhundla eMangaung.
Amalungu lawa athi ukhetho lokuqokwa kobuholi olwabanjwa esifundazweni ngenyanga eyedlule aluhambanga ngendlela.
Inkantolo yatshelwa ukuthi ayinqume ukuthi lokhu okwenzeka eFree State, akulungile futhi kumele kugwenywe nangesikhathi esizayo.
I-ANC izobamba ukhetho lokuqokwa kwabaholi abayisithupha abaphezulu, kuzwelonke.
Ukhetho lubhekwe ngabomvu njengoba uMengameli wezwe uJacob Zuma nePhini lakhe uKgalema Motlanthe bezobanga esobengameli.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Kuhlakazwe uhulumeni wase-Ivory Coast
2012-11-14 16:22
Abidjan - UMengameli wase-Ivory Coast u-Alassane Ouattara uhlakaze uhulumeni wakhe, ngaphambi kokuhlelwa kabusha kweKhabhinethi obekulindelekile, kusho iHhovisi likaMengameli.
"Umengameli wezwe umise ukusebenza kwawo wonke amalungu kahulumeni,” kusho uNobhala eHhovisi lakhe u-Amadou Gon Coulibaly.
Akukazeki ukuthi abasebenzi abasha bazoqokwa nini kuleli lizwe elihamba phambili ekukhiqizeni ukhokho.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- Reuters


text:
UClinton uvakashele uMandela
2012-08-06 16:28
Johannesburg - UNobhala Jikelele woMbutho eMelika uHillary Clinton uthelekile eQunu e-Eastern Cape, emzini woMholi uNelson Mandela, owaba nguMengameli wokuqala wentando yeningi.
UClinton uhambele kuleli ngokuzovakashashela uMadiba, lo mholi waba ngomunye ababungaza ukugcotshwa kukaTata ngemuva kokuthatha ukhetho ngonyaka ka-1994.
UClinton, uvakashele uMadiba, ukuyombona njengoba esanda kugubha usuku lwakhe lokuzalwa, lona noMandela kanjalo nonkosikazi kaMandela, uGraca Machel, bancokole ndawonye ngesithathi abathwebuli, bephahlaza izithombe.
UClinton uncome kakhulu ukumamatheka kukaMadiba kanjalo namagalelo akhe wonke, emsebenzini wonke wakhe.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).